Anak Lelaki Mendiang Steve Irwin Dinobatkan Sebagai ‘Wildlife Photographer Of The Year’

Anak lelaki mendian Steve Irwin, Robert Irwin sememangnya seorang pencinta haiwan persis ayahnya semenjak beliau kecil lagi. Jadi tidak hairanlah mengapa Robert mengambil keputusan untuk mengikut jejak langkah ayahnya dan kini sedang menguruskan sebuah zoo bersama ibu dan kakaknya.

Minat Robert tidak terhenti disitu sahaja, beliau menyatukan minat dan kemahiran yang dimilikinya dengan merakam gambar-gambar detik menarik haiwan disekelilingnya. Terbaharu melalui perkongsian gambar di Instagram yang menunjukkan karyanya sehingga berjaya dinobatkan sebagai ‘Wildlife Photographer of the Year’.

This image has been selected as Highly Commended in Wildlife Photographer of The Year Awards, the most prestigious photography competition in the world. So honoured! I spent a month visiting a remote swamp in northern Queensland to get this shot of a huntsman spider devouring a frog and was very excited that it is one of the only times this has been recorded. Watch for my image touring in the @nhm_wpy exhibition with the best nature photos of 2018. It will be in 60 museums in 6 continents.

A post shared by  Robert Irwin (@robertirwinphotography) on Oct 18, 2018 at 6:56am PDT

Menurutnya gambar tersebut berjaya dirakam ketika dirinya melawat ke kawasan terpencil di utara Queensland, Australia. Kini gambar tersebut terpilih untuk dipaparkan di Natural History Museum, London.

Robert meluahkan rasa bangga dan terharu atas penghargaan oleh para juri dan diiktiraf sebagai jurugambar hidupan liar paling berprestij di dunia.

So very proud for my photography to be highly commended in the world’s most prestigious wildlife photography competition, ‘Wildlife Photographer of the Year’ here in London. Honoured to be part of the @nhm_wpy event, amongst some of the greatest photographers of all time. Congratulations to all of the other amazing commended and winning images. Thrilled that my photo will be part of a gallery going worldwide to hopefully inspire other young people to take up photography and appreciate the natural world. #WPY54 #NHM

A post shared by  Robert Irwin (@robertirwinphotography) on Oct 16, 2018 at 4:45pm PDT

Anda boleh mengikuti perkembangan dan gambar terbaharu melalui laman Instagram Robert Irwin.


Sama-Sama Mensyukuri Nikmat Kemerdekaan Dan Tunjuk Perasaan Cintakan Negara Dengan Berlari

Tanpa disedari, kita sudah pun berada di bulan Ogos dan sudah menjadi kebiasaan bulan Ogos ini dikaitkan dengan hari kemerdekaan negara kita. Semua pasti ingat pada tarikh 31 Ogos 1957, Tanah Melayu memperoleh kemerdekaan dan perkataan ‘Merdeka!’ dilaungkan dengan penuh semangat oleh Tunku Abdul Rahman di Stadium Merdeka sebagai tanda kita sudah tidak lagi di bawah pengaruh penjajah.

Tiada masa yang lebih tepat untuk menzahirkan perasaan sayang kita kepada negara melainkan sepanjang bulan kemerdekaan ini.

Bagi memperingati pengorbanan dan keamanan yang kita nikmati sekarang ini, jom kita sama-sama berkumpul dan sertai larian myBuddies Run #sehatisejiwa yang dianjurkan khas sempena bulan kemerdekaan ini.

Larian ini bakal berlangsung pada 21 Ogos ini di Cyberjaya dan myBuddies Run 2016 #sehatisejiwa adalah usahasama antara Kementerian Komunikasi dan Multimedia Malaysia dan MYNIC untuk rakyat Malaysia berkumpul dan sama-sama berlari tanpa mengira bangsa, kaum dan agama. Larian myBuddies Run #sehatisejiwa ini merupakan acara rasmi sambutan Hari Kemerdekaan Malaysia yang ke-59.

Tahukah anda larian myBuddies Run #sehatisejiwa ini berjaya menarik lebih 5,000 peserta tahun lalu? Ya, larian ini memang berjaya menarik penyertaan yang ramai kerana acara beginilah yang dapat menyatukan rakyat Malaysia. Semua dapat berkumpul dengan gembira disamping mengeluarkan peluh untuk semua sama-sama sihat dan aktif. Bila lagi nak tunjukkan perasaan cintakan negara kita kan?

Anda tak pernah sertai acara larian sebelum ini? Jangan risau sebab larian ini pun tidaklah jauh mana. Ada 3 jarak yang anda boleh pilih; acara 10km, 5km dan 3km. Jadi kalau rasa-rasa baru nak berjinak dalam acara larian ini, boleh cuba dahulu acara 5km sebab yang 3km itu hanya terbuka untuk kanak-kanak. Kalau tak try, macam nak tahu keseronokkan berlari dalam acara sebegini kan?

Dah penat-penat berlari nanti, takkanlah tak ada hadiah. Disamping goodies bag yang akan diedarkan pada hari berkenaan, hadiah-hadiah yang bakal dimenangi oleh peserta memang sangat awesome. Ada cabutan bertuah untuk semua peserta myBuddies Run bernilai RM65,000! Kalau tuah anda baik pada hari tersebut, boleh bawa pulang hadiah utama lucky draw iaitu sebuah Proton Iriz. Pergh! Hilang penat berlari kalau dapat kereta Proton Iris. Berbaloi rasanya bayar yuran penyertaan sebab berpeluang hadiah-hadah awesome ini.

Ok, faktor yang ini memang awesome, sebab selebriti terkenal lagi fit Sharifah Sakinah akan bersama-sama peserta myBuddies Run #sehatisejiwa untuk ajar kita senaman body combat sebelum larian. Pernah tak anda cuba senaman ini? Kalau tak pernah, inilah masanya untuk belajar senaman berteraskan seni mempertahankan diri bersama Sharifah Sakinah! Yes, bagus juga anda dapat exposure senaman body combat ni. Secara tak langsung nanti anda belajar cara-cara mempertahankan diri jika dalam bahaya.

Sebelum terlupa, bonus untuk mereka yang sertai acara 10km. Kalau anda memang hebat dan padu dalam larian, sertailah acara 10km sebab hadiah pertama untuk acara ini adalah wang tunai dan trofi. Sempat lagi untuk anda berlatih kalau nak sertai acara 10km ini.

Rasanya anda sudah boleh block tarikh 21 Ogos 2016 untuk sertai myBuddies Run #sehatisejiwa di Cyberjaya ini. Untuk mendaftar, anda boleh ke laman www.mybuddies.my dan ikuti mereka di laman Facebook di sini dan juga Instagram @mybuddies.my untuk sebarang update berkenaan larian ini. Kalau anda bawa bendera kecil semasa berlari nanti, anda awesome. Bila lagi nak tunjuk perasaan kita sayangkan negara sambil kibarkan Jalur Gemilang kan? Jumpa semua di sana!


Tunku Abdul Rahman Adalah ‘Dalang’ Di Sebalik Konspirasi Penculikan Sultan Abdul Hamid

Tunku Abdul Rahman Putra Al-Haj ibni Almarhum Sultan Abdul Hamid Halim Shah, adalah seorang negarawan Malaysia yang berkhidmat sebagai ketua kerajaan Malaysia dari 1955 hingga 1970.

Beliau adalah Perdana Menteri pertama Malaysia sehingga beliau meletakkan jawatan pada tahun 1970.

Masyarakat umum lebih mengenali beliau sebagai arkitek kemerdekaan Malaya dan sering disebut sebagai Bapa Kemerdekaan.

Tetapi tahukah anda bahawa semasa zaman mudanya, Tunku lebih badass. Antara misi penting yang beliau pernah lakukan adalah menculik ayahnya sendiri.

Pada bulan Disember 1941, negeri Kedah telah diserang teruk oleh Jepun. Semasa itu juga telah berlaku satu peristiwa penculikan oleh Tunku terhadap ayahandanya sendiri, Sultan Abdul Hamid Halim Shah (1882-1943)

Sehari sebelum rancangan menculik Sultan Abdul Hamid berlaku, Syed Omar Shahabudin – ipar Tunku – telah memberi maklumat bahawa British mahu memindahkan ayahandanya ke Pulau Pinang keesokkan harinya.

Tunku tidak bersetuju dengan tindakan yang diambil itu kerana menurutnya, “…the Sultan should remain with people, though not necessarily in Alor Setar…”

Menurut satu laporan lain, kata-kata sedemikian pernah diucapkan berkali-kali oleh Tunku pada 14 Disember 1979, “bahawa tidaklah patut bagi seorang Sultan meninggalkan negerinya di dalam keadaan perang begini, sedangkan rakyat masih memerlukannya.”

Tunku kemudiannya mengambil keputusan untuk bertindak sendiri bagi menggagalkan pemergian ayahandanya itu.

Pada pagi hari Isnin 8hb Disember, Tunku telah bersiap sedia bersama-sama dengan rakannya Syed Abu Bakar Al-Idrus.

Misi utama Tunku adalah untuk membawa Sultan Abdul Hamid jauh daripada jagaan British yang bertanggungjawab menjaga Sultan sepanjang perjalanan.

Tetapi untuk memastikan misi itu berjaya, Tunku telah mengatur idea bijak. Disebabkan kemudahan jalan yang masih belum sebaik sekarang – jalan berdebu dan berbatu – kereta perlu menjaga jarak sekurang-kurangnya dua minit.

Apabila kereta pertama dengan iringan polis bertolak dan selang dua minit selepas itu, kereta yang bertanggungjawab membawa baginda Sultan muncul. Tanpa membuang masa, Tunku Abdul Rahman terus menahan kereta tersebut lalu memaksa pemandunya menghala ke arah Kulim.

Lebih lucu lagi apabila pihak British hanya menyedari kehilangan Sultan Abdul Hamid apabila mereka sudah sampai di Pulau Pinang.

Tunku pada mulanya membawa Sultan bersembunyi di Kulim sebelum dipindahkan di Estet Bukit Sedim. Namun apabila mengetahui pihak Jepun semakin hampir, Tunku akhirnya membawa baginda Sultan ke Kampung Sedim.

Seramai 5 hingga 60 orang disuruh berkawal siang dan malam untuk menjaga keselamatan baginda Sultan.

Setelah enam hari berkampung di sana, mereka kembali ke Alor Setar. Namun, Sultan Abdul Hamid tidak dibenarkan pulang ke Istana Kampung Baharu kerana tentera Jepun mahu merampasnya.

Baginda memilih Istana Anak Bukit sebagai tempat tinggal. Setelah memerintah selama 62 tahun, baginda mangkat pada tahun 1943.

Kami sebelum ini pernah menulis mengenai sejarah Lapangan Terbang Sultan Abdul Halim di Alor Setar, Kedah yang digelapkan oleh British. Klik pautan di bawah untuk membaca.

Sejarah Lapangan Terbang Sultan Abdul Halim Yang Digelapkan British?


Tunku Azizah Terharu Dapat Pengiktirafan Tertinggi Pandu Puteri

Raja Permaisuri Agong Tunku Azizah Aminah Maimunah Iskandariah berkenan menerima pengiktirafan tertinggi anugerah pingat perkhidmatan Persatuan Pandu Puteri Persatuan Pandu Puteri dan Pengakap Puteri Sedunia (WAGGGS) semalam.

Selepas mendengar pengumuman tersebut, Tunku Azizah dilihat menitiskan air mata kerana terharu dengan pengiktirafan berkenaan.

Tunku Azizah merupakan individu yang sangat aktif dalam PPPM sejak kecil lagi. Beliau turut mengakui bahawa PPPM telah mendidik dirinya menjadi pemimpin sejak daripada peringkat Brownie pada usianya sembilan tahun.

Melalui satu pengumuman yang dibuat oleh Pengerusi Lembaga WAGGGS Sedunia Ana Maria Mideros menerusi YouTube WAGGGS di Istana Negara, pingat tersebut dianugerahkan kepada individu yang mempamerkan perkhidmatan luar biasa kepada pertubuhan Pandu Puteri dan Pengakap Puteri di peringkat nasional dan global.

Tambahnya lagi, pihak PPPM sangat berterima kasih di atas komitmen tidak berbelah bahagi Tunku Azizah dan ia terserlah melalui pencapaian serta peranan baginda.

“Anugerah ini diberikan sebagai pengiktirafan khas atas dedikasi dan sokongan Tunku Azizah yang tidak pernah kenal lelah untuk pergerakan ini,” katanya.

Untuk rekod, baginda pernah menyandang jawatan sebagai Presiden Persatuan Pandu Puteri Malaysia cawangan Pahang, Timbalan Presiden Persatuan Pandu Puteri Malaysia, Penaung Diraja Persatuan pandu Puteri Malaysia dan Ahli Lembaga Olave Baden-Powell Society.

Pada 2015, baginda menjadi Penaung Diraja Sahabat Asia Pasifik Persatuan Pandu Puteri (EAPW) dengan keanggotaan dari 27 negara di rantau Asia Pasifik.

Terdahulu, Tunku Azizah telah menerima Anugerah Ikon Kraf 2019, klik pautan di bawah untuk membaca.

Raja Permaisuri Agong Terima Anugerah Ikon Kraf 2019

Raja Permaisuri Agong Perkenan Serah Sumbangan Peribadi Buat Mangsa Taufan Hagibis


Tuntut Hutang Melalui Peguam, 9 Perkara Anda Kena Tahu

Beza antara peguam dan ejen kutip hutang:

1. Untuk buat ‘debt recovery’ melalui peguam, ada beberapa cara yang peguam biasanya akan nasihatkan anakguam.

2. Setelah berjaya mendapatkan penghakiman terhadap defendan, sama ada melalui Penghakiman Ingkar atau JID, Penghakiman Terus (Summary Judgment) ataupun Perbicaraan, defendan lazimnya masih liat untuk membayar hutang kerana penghakiman tersebut sifatnya hanyalah ‘on paper’ semata-mata.

3. Oleh itu, peguam lazimnya akan mendapatkan arahan anakguam untuk teruskan tindakan selanjutnya terhadap defendan tersebut melalui pelbagai tindakan perlaksanaan seperti tindakan Kebankrapan, Garnishee, Writ Penyitaan dan Jualan, Saman Penghutang Penghakiman, Penggulungan Syarikat dan baaanyak lagi.

4. Lazimnya, defendan masih berlagak ‘macho’ apabila setakat menerima kertas penghakiman sepertimana di perenggan 2 di atas. Tetapi gaya macho beliau Insyaallah akan mula bertukar sifat menjadi cuak, gelabah, kelam kelibut, kencing manis, gout dan lain-lain setelah menerima notis-notis bagi perkara yang saya nyatakan di perenggan 3 di atas.

5. Saya sebut perkataan ‘Insyaallah’ sebabnya, selain daripada sebab semua ketentuan adalah dengan izin Allah, adalah kerana masih terdapat segelintir defendan yang tetap tak ambil kisah walaupun dia tahu dia akan dibankrapkan, hartanya akan disita dan lain-lain. Ada pelbagai sebab, mungkin sebabnya beliau dah pasrah sebab dah sehelai sepinggang, atau sengaja ambil mudah, atau tunggu last minute baru nak bincang di luar mahkamah, ataupun memang ‘literally’ beliau adalah makhluk yang cool tak kisah apa nak jadi di dunia ini.

6. Maka oleh sebab itulah (fokus sebenar yang saya nak sampaikan), tindakan di mahkamah adalah ikhtiar kita semata-mata untuk menuntut hutang. Ini kerana pada pengalaman saya sendiri, ada defendan yang berjaya kita tuntut semua hutang anakguam, dan ada yang tidak berdasarkan kepada situasi tertentu.

a. ada yang bayar cash beratus ribu ringgit sebab malas nak turun naik mahkamah;
b. ada yang bila dah dekat nak bicara, baru gelabah nak bincang;
c. ada yang offer nak bayar ansuran;
d. ada yang dah peringkat hari keputusan, baru setuju nak bayar;
e. ada yang dah tiba hari nak dibankrapkan/disita baru setuju nak bayar;
f. ada yang mati langsung tak sempat nak bayar;
g. banyak lagi lah tak larat nak tulis.

7. Justeru, bila anakguam tanya, “Bila saya boleh dapat duit saya ni? Penghakiman dah dapat ni,”, maka soalan ini amaaaatlah sukar untuk dijawab walau beratus kali peguam terangkan.

8. Maka lazimnya, saya acapkali nasihatkan anakguam saya untuk rajin BERDOA, kerana dah banyak kali saya lihat benda tak masuk akal yang berlaku di depan mata akibat daripada kehebatan kuasa doa. Saya biasa berdepan kes di mana defendan dah papa kedana, tapi dengan bergaya boleh selesaikan hutang anakguam RM200,000. Siapa boleh beri jaminan begitu kepada anakguam? Confirm tak ada sorang makhluk pun berani bagi janji begitu kepada sesiapa pun, sebabnya semua adalah kuasa Allah SWT.

9. Kesimpulannya, tindakan Tuan-tuan berjumpa peguam merupakan suatu pelaburan dan ikhtiar, tapi jangan lupa kepada kuasa doa atau tawakal kepada-Nya setelah kita habis berusaha.

BACA: Kaedah ‘Snowball’ Selesaikan Hutang Yang Menimbun Tanpa Stress


Tuntut Sebanyak RM650 Juta, 650 Pemegang Akaun Saman CIMB Secara Berkelompok

Seramai 650 pemegang akaun CIMB telah memfailkan saman berjumlah RM650 juta ke atas CIMB bank secara class-action susulan isu kesilapan pemprosesan yang menyebabkan akaun mereka berhutang serta dibekukan.

Menurut laporan, tuntutan tersebut juga merangkumi kos untuk menampung semula risiko yang didepani para pemegang akaun. Difahamkan, sekitar RM1,007,702.91 didakwa telah diambil secara paksa daripada akaun pengguna oleh bank berikutan proses pemulihan hutang.

Antara tuntutan lain yang digariskan oleh kelompok kumpulan pengguna CIMB adalah menuntut sekurang-kurangnya RM1 juta atas kerugian bagi setiap pemegang akaun terkesan.

Selain itu, mereka turut memohon Mahkamah Tinggi untuk membatalkan akaun pengguna dalam tempoh 7 hari selepas keputusan dicapai dan memberikan ganti rugi am bersama faedah 5% setahun dari tarikh saman difailkan.

Tujuan utama tuntutan tersebut adalah untuk membela hak pemegang akaun CIMB yang terjejas disebabkan berdepan sekatan wang serta dibebani paras hutang tertentu.

Tindakan bank mendebit wang daripada akaun adalah menyalahi undang-undang dan melanggar peraturan yang melibatkan institusi kewangan di negara ini serta dilihat bercanggah dengan aturan Bank Negara Malaysia (BNM).

Menurut peguam Nazmi Mohd Zaini yang mewakili semua 650 pemegang akaun dalam tuntutan itu berkata, beliau akan memohon saman serupa seperti yang difailkan bulan lalu oleh 12 pemegang akaun terhadap CIMB untuk dibicarakan bersama kes terbaharu.

Dalam saman terbaharu itu, hanya 26 orang dinamakan untuk mewakili 650 pemegang akaun itu. Sebelum ini, CIMB telah melaksanakan saman balas terhadap 12 Individu dengan menuntut jumlah RM1.39 juta susulan kegagalan pengguna memaklumkan kemasukan kredit yang tidak disengajakan dalam akaun mereka.

Sementara itu, baca artikel berkaitan CIMB pada pautan di bawah ini.

Ada Yang Cecah RM11,000, Netizen Bengang Duit Dalam Akaun CIMB Ditolak Tanpa Sedar Secara Berjemaah

Kontrak Berat Sebelah, CIMB Kalah Kes Mahkamah Kepada Pelanggannya


Tuntutan Parcel Hilang Tidak Berjaya, Peniaga Hairan Syarikat Kurier Kategorikan Telekung Sebagai ‘Barang Larangan’

Pada hari ini membeli-belah menerusi internet merupakan satu kebiasaan. Walaupun ia nampak mudah, namun terdapat risiko-risiko yang perlu ditanggung oleh peniaga dan pembeli seperti kehilangan barang yang telah dipos.

Baru-baru ini seorang peniaga, Jue Jerry menghadapi isu barangan dihantar menggunakan satu servis syarikat kurier ini telah hilang. Notifikasi memaklumkannya untuk membuat tuntutan tuntutan menerusi laman web atau aplikasi syarikat kurier tersebut.

Namun, jawapan balas yang diterimanya sangat mengejutkan dan mengelirukan beliau apabila syarikat kurier tersebut menyatakan telekung adalah salah satu kelengkapan keagamaan, justeru ia tersenarai dalam item larangan pengeposan — sekaligus menyebabkan peniaga itu tidak dapat membuat sebarang tuntutan terhadap barangan yang hilang itu.

Menurut hantaran Facebook Jue, beliau telah membuat laporan kepada Kementerian Perdagangan Dalam Negeri Koperasi Dan Kepenggunaan (KPDNKK), namun pihaknya menyatakan itu bukan bidang kuasa mereka.

Kemudian Jue membuat laporan kepada Suruhanjaya Komunikasi Dan Multimedia Malaysia (MCMC) dan jawapan yang diterimanya sama seperti yang diberikan oleh syarikat kurier berkenaan — telekung adalah item larangan untuk pengeposan.

Tangkap layar jawapan yang diberikan oleh MCMC itu telah mencetus pertikaian di antara netizen. Ramai tertanya-tanya apa kaitan telekung dengan larangan tersebut, kerana telekung bukanlah ‘bersifat’ seperti naskah Al-Quran yang memerlukan air wuduk jika mahu memegangnya.

Ada juga yang berpendapat mungkin syarikat kurier itu tidak mahu bertanggungjawab atas kehilangan itu, maka mereka meletakkan telekung sebagai produk larangan untuk pengeposan.

Hasil carian The Vocket mengenai senarai item larangan untuk pengeposan di laman web syarikat kurier itu mendapati kelengkapan keagamaan dikategorikan sebagai item larangan, namun telekung tidak ada dalam senarai tersebut.

Setakat artikel ini ditulis pihak syarikat kurier itu tidak mengeluarkan sebarang kenyataan rasmi berhubung isu yang tular dan menjadi bualan netizen ketika ini.

Jue menyatakan beliau akan menggunakan servis syarikat kurier lain yang boleh menghantar telekung kepada pelanggannya dengan selamat.


7 Langkah Membuat Tuntutan Perkeso Ketika Jatuh Sakit

Ramai juga kenalan kami yang hairan, bagaimana suami saya boleh mendapat pencen Ilat PERKESO, sedangkan dia sudah pun berhenti makan gaji lebih kurang setahun, ketika jatuh sakit.

Saya juga sebenarnya tidak tahu menahu akan hal tuntutan kepada PERKESO ini, sehinggalah seorang saudara memberitahu saya ketika suami masih di hospital dulu. Saya fikir, jika sudah tidak bekerja makan gaji, sudah tidak boleh membuat apa-apa tuntutan.

Saudara (sepupu) saya itu langsung tidak ‘mengganggu’ saya ketika saya sibuk berulang ke hospital dan susah hati menghadapi suami yang sakit tiba-tiba.

Saudara itu dengan usaha sendiri mendapatkan nama penuh suami dan dia minta abangnya periksa status kelayakan suami saya di PERKESO.

Setelah mendapat kepastian, barulah dia memaklumkan hal itu pada saya. Tidak berapa lama selepas itu, saudara itu juga mendapatkan borang tuntutan PERKESO untuk saya.

Alhamdulillah. Allah menghadirkan ramai insan yang membantu dan memudahkan urusan saya ketika keadaan yang sangat sukar.

Menurut pegawai PERKESO, secara kasar caruman suami saya cukup untuk membuat tuntutan. Rupa-rupanya, sekiranya kita pernah bekerja, dan mencarum dengan PERKESO, kita boleh membuat tuntutan sekiranya memenuhi syarat-syarat yang digariskan PERKESO.

Hendak dijadikan cerita, setelah permohonan suami saya dalam proses, pegawai terbabit menyatakan caruman suami masih tidak cukup pula. Tetapi dengan inisiatif pegawai terbabit menyemak semula rekod, mereka dapati syarikat tempat suami bekerja sebelum ini tidak melunaskan caruman suami selama beberapa bulan. Pihak PERKESO kemudiannya menghubungi mereka dan minta bayaran tersebut dibuat untuk kebaikan suami.

Alhamdulillah, pihak syarikat itu tidak mengambil masa yang lama untuk menghantar cek pembayaran kepada PERKESO. Jika bayaran tertunggak itu tidak dibuat sebenarnya tindakan boleh diambil oleh PERKESO. Tetapi tentunya ia memakan masa.

Suami saya telah menerima pencen Ilat PERKESO bermula hujung tahun lepas. Oleh kerana keadaan suami yang terlantar dan memerlukan penjagaan rapi sepenuhnya, saya juga diberikan elaun oleh PERKESO, yang dipanggil Elaun Layanan Sentiasa (ELS).

Selain itu, suami juga dibekalkan dengan lampin pakai buang setiap bulan dan beberapa peralatan seperti kerusi roda dan tilam angin. Katil hospital yang telah saya beli juga saya tuntut semula belanjanya dengan PERKESO kerana katil itu juga termasuk dalam senarai keperluan yang disenaraikan oleh jemaah doktor PERKESO.

1. Semak nama dan nombor kad pengenalan anda dengan PERKESO sama ada anda layak membuat tuntutan.

2. Dapatkan borang tuntutan yang berkenaan di mana-mana pejabat PERKESO terdekat. Borang boleh diambilkan oleh orang lain. Sesetengah borang boleh juga dimuat turun di laman web PERKESO.

3. Dapatkan laporan perubatan doktor dari Bahagian Rekod hospital.

4. Borang tuntutan bersama laporan dihantar ke PERKESO.

5. Perkeso akan memberi maklumbalas melalui surat berserta tarikh anda perlu hadir untuk menghadap jemaah doktor panel PERKESO. Pihak yang menuntut akan ditemuduga oleh doktor. Maklumbalas ini diterima dalam tempoh sebulan.

Dalam kes seperti suami saya yang terlantar dan sukar untuk dibawa menghadap jemaah doktor, wakil pihak yang menuntut (saya contohnya) perlu memaklumkan kepada pihak PERKESO.

Wakil PERKESO akan datang membuat penilaian keadaan pesakit di rumah, dan mengambil gambar untuk dilampir sebagai laporan kepada jemaah doktor. Pada hari temuduga, hanya waris terdekat yang perlu menghadiri temuduga tersebut.

6. Jawapan dari pihak PERKESO tentang temuduga (lulus atau tidak diluluskan) akan dihantar melalui surat. Biasanya dalam tempoh 2 hingga 3 minggu dari tarikh temuduga.

7. Sekiranya lulus, PERKESO akan meminta anda menghantar salinan buku atau kad bank yang disahkan oleh pegawai bank berkenaan untuk mereka masukkan jumlah tuntutan yang diperolehi terus ke dalam akaun.

Jika anda atau orang terdekat ada ditimpa kemalangan atau sakit yang tidak membolehkan anda bekerja, cuba periksa dengan PERKESO sekiranya layak membuat tuntutan (skim bencana pekerjaan atau Ilat). Sila periksa juga, adakah majikan anda membayar caruman PERKESO anda, supaya tidak ada masalah di kemudian hari.

Catatan di atas adalah berdasarkan pengalaman saya selama menguruskan tuntutan PERKESO suami.

BACA: Bagaimana Saya Dapatkan Bantuan Kewangan Apabila Suami Tiba-Tiba Sakit Kronik


Tuntutan Sulu Tidak Sah, Malaysia Lakar Kemenangan Di Belanda

Mahkamah Rayuan di Hague, Belanda, memutuskan pada Selasa (27 Jun) keputusan yang memihak kepada Malaysia dalam tuntutan pampasan oleh lapan individu yang mengaku sebagai waris kesultanan Sulu.

Keputusan mahkamah itu berjaya menggagalkan percubaan pihak yang menuntut untuk mendapatkan pampasan berjumlah AS$14.94 bilion (RM68.8 bilion) terhadap Malaysia sejak 2019.

Mereka telah gagal dalam bidaan mereka di Sepanyol dan Perancis awal tahun ini.

“Kami menang dan menamatkan episod yang tidak menyenangkan untuk negara, yang mencabar kedaulatan Malaysia. Syukurlah, mereka (yang menuntut) gagal,” kata Perdana Menteri Datuk Seri Anwar Ibrahim dalam respons segera kepada media sebelum pulang ke tanah air selepas lawatan rasmi dua hari ke Laos.

Dalam satu kenyataan akhbar yang menyusuli sejurus selepas itu, Anwar berkata keputusan terbaharu yang memihak kepada Malaysia menunjukkan bahawa mahkamah enggan mengiktiraf “anugerah akhir” sebagai “timbang tara palsu dan kesat” yang dibawa oleh waris Kesultanan Sulu.

“Keputusan ini telah menghalang sebarang percubaan pihak yang menuntut untuk menguatkuasakan tuntutan tidak sah mereka terhadap Kerajaan Malaysia di Belanda.

“Kerajaan Malaysia yakin bahawa kita kini semakin hampir untuk membatalkan sepenuhnya Anugerah Akhir palsu dan kesat berjumlah kira-kira AS$15 bilion yang dikeluarkan oleh Dr Gonzalo Stampa, sekali gus menyerahkan tuntutan cacat pihak menuntut kepada sejarah,” katanya.


Khabar Angin Tupac Masih Hidup Dan Berada Di Malaysia Kembali Bertiup Kencang Di Amerika

Penyanyi hiphop, Tupac Shakur yang disahkan meninggal dunia 26 tahun kini dilaporkan masih hidup dan tingga di Malaysia.

26 tahun lalu, Tupac Shakur hadir ke sebuah perlawanan tinju di antara Mike Tyson melawan Bruce Seldon di MGM Grand Las Vegas. Selesai menonton, ketika mahu pulang daripada perlawanan tersebut bersama-sama Suge Knight, sebuah kereta telah berhenti menghampir BMW Tupac dan melepaskan tembakan. Dia meninggal dunia selepas enam hari berada di hospital.

Memetik laporan Lad Bible, walaupun disahkan kematiannya, khabar angin dan teori konspirasi bahawa Tupac sebenarnya masih hidup terus bermain di mulut peminat. Selain itu, anak lelaki Knight turut menyebarkan cerita mengenai kematian Tupac sehingga ia menjadi buah mulut orang ramai.

Pada 2018, Suge J. Knight melalui Instagram beliau telah menyatakan bahawa Tupac masih hidup dan kini menetap di Malaysia. Dalam dakwaan pertamanya, Knight Jr. hanya menyatakan bahawa Tupac sebenarnya masih hidup. Dia kemudiannya menyiarkan beberapa teks untuk menyokong dakwaan beliau. Dia juga menyiarkan satu siri foto Tupac dengan pemuzik seperti 50 Cent dan Beyoncé. Knight Jr kemudian memberitahu pengikutnya bahawa Tupac kini tinggal di Malaysia.

Pada 2019, Knight Jr. sekali lagi mempertahankan dakwaan beliau dan memuat naik satu dakwaan bahawa Tupac ‘kembali ke studio’ dengan ‘muzik baharu akan pada masa akan datang’. Bercakap kepada Yahoo, Knight Jr berkata apa yang dikatakan oleh beliau telah membuatkan orang tidak senang duduk.

“Semua orang seperti, ‘Apa yang sedang berlaku?’ Saya terus [pertahankan dakwaan] dan [telah] mendapat 200,000 pengikut dalam masa dua hari. Dan saya seperti, ‘Wah, seperti ini, ini gila. Media Jerman memanggil saya [untuk melakukan wawancara], padahal saya tidak pandai [dalam bahasa] Jerman’.

Untuk rekod, nama sebenar Tupac adalah Tupac Amaru Shakur. Beliau lahir di Lesane Parish Crooks pada 16 Jun 1971. Beliau juga dikenali sebagai 2Pac dan Makaveli. Tupac sering dianggap sebagai antara penyanyi HipHop paling berpengaruh sepanjang zaman. Jadi tidak terkejut jika dia mempunyai musuh.

Sepanjang menjadi penyanyi, Tupac telah menjual lebih daripada 75 juta rekod di seluruh dunia. Kebanyakan muzik beliau telah terkenal kerana menangani isu sosial kontemporari yang melanda bandar dan dia dianggap sebagai simbol aktivisme menentang ketidaksamarataan.


Turban Be Lofa Tetap ‘Sold Out’ Dalam Masa Sehari Sahaja

Walaupun dilanda kontroversi ketika pelancaran tudung terbaru dari Naelofar Hijab, Turban Be Lofa tetap habis terjual sehari selepas pelancaran tudung berkenaan di Zouk, Kuala Lumpur.

Kesemua 45 warna Be Lofa Turban dijual hanya secara atas talian pada harga RM73 (Semenanjung Malaysia) dan SGD36 untuk pelanggan di Brunei dan Singapura.

Walaupun pelancaran koleksi ini dikecam ramai, ianya tidak pun menjejaskan jualan tudung terbaru Naelofar Hijab ini. Khabarnya ramai yang kecewa kerana tidak dapat membeli turban ini. Ada di antara anda yang sempat membeli tudung dari koleksi Be Lofa ini?


Anak Lukis Gambar Perompak Namun Respon Ayahnya Diluar Kebiasaan Ibu Bapa

Nota Editor: Kisah ini telah dikongsikan oleh Ammar Muhamad mengenai bagaimana beliau memberikan tindak balas kepada anaknya yang telah melukis gambar perompak.

Kami tertarik dengan perkongsian beliau yang diluar dari kebiasaan dan amalan kebanyakan ibu bapa. Semoga kisah ini turut memberi inspirasi untuk anda melakukan yang serupa apabila berdepan situasi seperti ini.

Anak Melukis Tentang Rompakan, Reaksi Ayah…

“Abah, abah, cuba tengok kartun yang Zahraa lukis.” Berlari tanpa selipar di atas rumput yang baru dipotong sedang abah terbongkok-bongkok mencabut rumput nakal di longkang.

“Zahraa lukis apa pula, meh abah tengok.” Memanjangkan leher mengenalpasti ‘imej’ apa yang telah diconteng.

“Zahraa lukis cerita fasal perompak.” Menerangkan tanpa ragu.

“Lukisan Zahraa dah bagus, tapi kenapa lukis fasal perompak, itu kan cerita orang jahat. Cuba Zahraa lukis cerita orang baik.” Terkejut apabila dia melukis tentang rompakan. Dalam hati, ‘masuk rumah sekejap lagi, mesti main benda lain dah.’

“Abahhh, tengok Zahraa lukis cerita apa?” Berlari-lari ala Stephen Chow (yang lemah gemalai tu) menyepak rumput yang belum dilonggok.

“Haa, macam nilah cerita orang baik. Nanti Zahraa jadi pelukis kartun, lukis cerita-cerita baik macam ni ye.”

‘Tak sangka dia sungguh-sungguh mencari idea melukis cerita baik. Allah, penuhi mindanya dengan kebaikan, jauhi mindanya dari kejahatan’.

Siapa yang tidak risau jika anak-anak cenderung kepada perkara-perkara tidak baik. Sebagai bapa, kesibukan bekerja kadang-kadang menyebabkan masa yang tinggal untuk ‘mencorak’ mereka tidaklah seberapa.

Waktu yang ada, pagi sebelum ke sekolah, petang selepas balik sekolah, dan malam sebelum tidur, jika dihitung-hitung, sangat singkat. Tahu-tahu, mereka telah mencecah awal remaja.

Apa yang membimbangkan hati, apabila membaca sabda rasulullah yang bermaksud:

“Setiap anak dilahirkan dalam keadaan fitrah (suci bersih), maka ibu bapalah yang bertanggungjawab sama ada menjadikannya Yahudi, Majusi atau Nasrani,” (Riwayat Muslim)

Beratnya tanggungjawab ibu bapa untuk ‘mengekalkan Islam’ yang telah sedia ada dalam roh atau jiwa anak-anak.Ilmu fardhu ain memang boleh ‘diserah’ kepada ustaz dan ustazah KAFA untuk diajar kepada mereka, tetapi itu sahaja tidak mencukupi.

Islam dari segi cara hidup, hanya akan terzahir dalam kelompok keluarga yang benar-benar mengamalkan Islam.

Islam menggalakkan hidup yang positif dan diisi dengan amal kebaikan. Minda yang positif, insyaa-Allah menghasilkan percakapan dan tindakan yang positif dan cenderung pada kebaikan.

5 perkara yang boleh membentuk anak-anak untuk sentiasa positif dalam kehidupan;

1. SOLAT – Oh, semua ibu bapa muslim tahu perkara ini, tetapi mewajibkannya ke atas anak-anak sangat menguji kesabaran. Sekali suruh, masih leka bermain.

Dua kali suruh, duduk main buih sabun dalam bilik air, tiga kali suruh, berjam-jam memakai telekung, kali keempat disuruh baru kelihatan sedang solat, itupun, rukuk sujudnya laju teramat.

Rakan ibu bapa, baiknya kita sama-sama sabar. Solat adalah asas keamanan, keselamatan, dan keyakinan bahawa ada ‘kuasa Maha Hebat’ yang akan membantu dalam setiap kesulitan. Solat adalah talian hayat mereka ‘bersama’ Allah, mudah-mudahan mereka mengerti nanti.

2. KEBAIKAN HARI INI – Kebiasaannya kita akan bertanya, Bagaimana sekolah hari ini? Belajar ok tak hari ini? Ada kerja rumah tak hari ini? Tambah satu lagi soalan, “Apa benda baik yang dah buat hari ini?” Galakkan mereka mencari kebaikan yang telah dilakukan.

Hatta menolong cikgu memadam papan putih sekalipun, apa sahaja kebaikan yang dilakukan, berikan pujian atas kejayaan melakukan kebaikan. Biarkan mereka bangga atas kebaikan dilakukan. Penghargaan atas kebaikan akan meyakinkan mereka untuk terus melakukan kebaikan.

3. TIADA RUNGUTAN – Terapkan peraturan tiada rungutan di dalam rumah, kecuali ada solusi kepada masalah itu. Siapa yang tidak boleh merungut dalam rumah? Semua sekali termasuk kita ibu bapa.

Setiap kali berdepan masalah, ajar mereka menjadi ‘penyelesai’ bukan ‘perungut’. Lama kelamaan, mereka akan melihat masalah adalah ruang dan peluang melakukan perubahan serta bertindak positif.

Saya teringat kisah seorang rakan di FB yang ‘sakit hati’ melihat longgokan sampah di kawasan sekolah. Daripada merungut dan mencari pihak untuk disalahkan, dia mengajak anak-anak mengutip sampah dan membersihkan tempat itu. Sangat bersih! Tabik spring!

4. JADI HERO – Jon Gordon, penulis buku ‘bestseller’ The Shark and The Goldfish menganjurkan formula ‘jerung positif’, E + P = O. Buku tersebut menceritakan kisah ‘jerung positif’ yang mengajar ikan emas bagaimana mengatasi ketakutan kepada perubahan dan belajar mencari makanan.

Menurut ‘Jerung positif’, kita tidak boleh mengawal (E) ‘Events’, tetapi boleh mengawal respon (P) ‘Positive’ kepada ‘event’ yang berlaku dan respon kita menentukan (O) ‘Outcome’. Formula ini membantu mengubah ‘locus of control’ atau sudut fikir anak-anak.

Mereka berubah dari menganggap diri sebagai mangsa keadaan kepada ‘saya adalah hero’ yang menyelamatkan keadaan. Minda akan berfikir, “Apa saya boleh buat?”. Mereka akan menukar cabaran menjadi peluang dan mengubah perkara buruk kepada kebaikan. Mereka kekal optimis sepanjang masa.

5. SYUKUR – Kajian menunjukkan syukur dan ‘tension’ tidak boleh wujud serentak dalam diri manusia. Benarlah apa yang difahami dari Al-Quran, mereka yang bersyukur adalah orang yang bahagia. Orang yang bahagia akan sentiasa positif.

Selain kita, anak-anak kita juga ada masalah sendiri yang menimbulkan tekanan. Mereka boleh saja tertekan apabila melihat rakan-rakan baik semuanya memiliki ‘ipad’ masing-masing. Nampak kecil bagi kita, tetapi tekanan menggunung bagi mereka.

Ajari mereka untuk bersyukur. Setiap hari, cari 3 perkara yang perlu disyukuri. Galakkan mereka menulis kesyukuran ini di dalam blog, FB, atau ceritakan semasa makan. Setiap kali mereka tertekan, ingatkan mereka pada erti kesyukuran.

LIKE dan FOLLOW Vocket di Facebook serta Instagram


Turki Pilih Untuk Berbaik Semula Dengan Israel Demi Kestabilan Ekonomi

Turki memilih untuk berbaik semula dengan Israel selepas hampir satu dekad tidak bertegur sapa. Ini merupakan kemajuan penting selepas pertemuan antara Presiden Recep Tayyip Erdogan dan Presiden Isaac Herzog diadakan di Ankara Mac lalu, lapor Al Jazeera.

Sebelum ini, hubungan kedua-dua negara berada pada tahap yang ampuh disebabkan serangan Israel yang mengorbankan 10 orang awam di atas kapal Turki ketika mereka hendak menyekat Semenanjung Gaza, Palestin.

“Keputusan untuk meningkatkan hubungan antara kedua-dua negara kepada hubungan diplomatik penuh dan mengembalikan duta dan konsul jeneral kedua-dua negara,” kata kenyataan pejabat Lapid.

“Ini adalah aset penting untuk kestabilan serantau dan berita ekonomi yang sangat penting untuk Israel,” tambahnya.

Menteri Luar Turki Mevlut Cavusoglu mengesahkan ini. Bagaimanapun, beliau memberi jaminan kepada negaranya bahawa beliau tidak akan meninggalkan sokongan terhadap Palestin.

Cavusoglu berkata keputusan itu akan membolehkan negaranya melobi kepentingan Palestin di Gaza, Tebing Barat dan Baitulmaqdis. Duta Turki akan dilantik selepas ia dibentangkan kepada Erdogan.

Erdogan telefon Presiden Israel, bincang mahu kukuh hubungan Turki dan Tel Aviv. Rujuk pautan di bawah untuk membaca.

Erdogan Telefon Presiden Israel, Bincang Mahu Kukuh Hubungan Turki Dan Tel Aviv

20 Dosa Presiden Turki Recep Tayyip Erdogan Yang Dibenci Oleh Musuhnya

Ozil & Gundogan Diberi Amaran Kerana Menyokong Presiden Turki


Turki Tembak Pesawat Perang Rusia Berhampiran Sempadan Syria

Turki menembak jatuh sebuah pesawat perang Rusia Su-24 berhampiran sempadan Syria semalam, sambil mendakwa pesawat itu telah menceroboh ruang udaranya. Insiden ini adalah pertama kali berlaku melibatkan sebuah negara anggota NATO (Turki) dan Rusia, setelah 50 tahun.

Presiden Rusia, Vladimir Putin berkata pesawat itu telah diserang ketika berada 1 km dalam kawasan Syria sambil memberi amaran keras.

"Kami tidak akan bertolak ansur dengan jenayah seperti yang dilakukan hari ini," kata Putin.

Dalam surat kepada NATO, Turki berkata ia telah menembak pesawat tersebut ketika ia berada dalam ruang udara Turki. Dua buah pesawat Rusia telah menceroboh masuk ke dalam ruang udara Turki selama 17 saat, walaupun telah diberi amaran sebanyak 10 kali dalam masa lima minit.

"Kami telah melakukan yang terbaik untuk mengelakkan kejadian ini. Tetapi, semua orang harus menghormati hak Turki untuk mempertahankan sempadan," kata Presiden Turki, Tayyip Erdogan dalam ucapan di Ankara.

Turki mengutuk serangan udara Rusia di Syria, yang menyaksikan ruang udara Turki turut diceroboh beberapa kali kebelakangan ini. Erdogan berkata 'kesabaran' Turki telah menghalang kejadian buruk berlaku pada masa lalu.

Sebagai simbol bantahan, Menteri Luar Rusia, Sergei Lavrov membatalkan lawatan ke Turki pada hari Rabu. Menteri Pertahanan Rusia pula menyatakan mereka sedang bersiap sedia menyediakan langkah-langkah bertindak balas terhadap insiden sebegitu pada masa hadapan.

Presiden Amerika Syarikat, Barack Obama dan Presiden Perancis, Francois Hollande, menggesa kedua-dua pihak 'bertenang' sambil mengelakkan kejadian ini menjadi lebih serius, sementara Setiausaha Agung NATO, Jens Stoltenberg berkata 'mereka akan berdiri di belakang Turki'.

Rakaman video Turki dari Haberturk TV menunjukkan pesawat perang itu jatuh terbakar dengan kepulan asap, sebelum terjatuh ke dalam kawasan hutan yang didiami oleh bangsa asli Turki dikenali sebagai Turkmen. Kawasan ini berada dalam sempadan negara Syria.

Rakaman video dari Anadolu Agency, Turki pula menunjukkan dua orang juruterbang melompat keluar menggunakan payung terjun sebelum pesawat itu terhempas.

Komander tentera Turkmen berkata, mereka telah menembak mati kedua-dua juruterbang ketika mereka sedang dalam perjalanan ke bawah. Tentera Rusia mengesahkan seorang juruterbang telah ditembak mati dari darat, manakala seorang lagi terkorban ketika operasi menyelamat.

Peperangan di Syria menyaksikan dua kuasa besar (NATO dan Rusia) menyokong dua pihak yang bertelagah.

Turki mahu kekuasaan Bashar al-Assad hilang, sambil membuka sempadannya untuk pelarian Syria. Rusia mahu kekuasaan Assad dan kerajaannya kekal. Rusia berkata ia menyerang ISIS, tetapi sebenarnya ia menyerang kelompok pejuang berhaluan sederhana yang mengancam penguasaan Assad.

Obama dan Hollande mempercayai Assad bersubahat dengan ISIS, melalui pembelian minyak kerajaan Assad daripada ISIS.

Walau bagaimanapun, Amerika dan Perancis berhati-hati untuk memastikan peperangan di Syria tidak menimbulkan konflik dengan Rusia. Semasa Hollande mengisytiharkan "peperangan" terhadap ISIS selepas serangan Paris, beliau memanggil sokongan Kesatuan Eropah melalui Perjanjian Lisbon, serta mengenepikan NATO. Pegawai-pegawai Perancis berkata, Hollande tidak mahu menyinggung perasaan Putin dengan menjadikan isu Syria sebagai isu NATO.

BACA: Putin Beritahu Siapa Cipta ISIS Dan Bagaimana Mereka Berkembang

BACA: Orang Ramai Bersatu Mempertahankan Islam Selepas Serangan Di Paris

LIKE dan FOLLOW Vocket di Facebook serta Instagram


Turkiye Kecam Lelaki Koyak Dan Bakar Al-Quran Di Hadapan Masjid Ketika Cuti Hari Raya Aidiladha

Turkiye mengecam keputusan pihak berkuasa Sweden yang meluluskan demonstrasi kecil membakar al-Quran di luar sebuah masjid di Stockholm pada hari Rabu.

Seorang pelarian dari Iraq dan penterjemahnya terlibat dalam protes pembakaran al-Quran yang dirancang di ibu negara Sweden ketika seluruh umat Islam sedang bercuti Hari Raya Aidiladha.

Menurut sumber, keputusan untuk membenarkan protes itu dibuat mengikut hak kebebasan bersuara, kata polis Sweden, sambil menambah bahawa demonstrasi itu tidak menimbulkan risiko keselamatan serta-merta.

Two people have been seen kicking and ripping the Quran in central Stockholm after Sweden allowed the burning of the Quran.One of the two people that took part in this is an Iraqi refugee named Salwan Momika who was charged after his act.pic.twitter.com/dJBcgeKL48 https://t.co/djXxJURcud

— Information Worldwide (@InfoEarthwide) June 28, 2023

Menteri Luar Turki mengecam protes itu pada hari Rabu, menyebutnya sebagai ‘perbuatan keji’.

“Perbuatan tersebut tidak boleh diterima bagi membenarkan tindakan anti-Islam ini dengan alasan kebebasan bersuara. Untuk ‘menutup mata’ terhadap perbuatan keji itu sama seperti bersubahat dengan mereka,” kata Hakan Fidan dalam satu kenyataan.

Pengarah Komunikasi Turki, Fahrettin Altun menambah dalam ciapannya: “Kami sudah muak dan bosan untuk membenarkan Islamofobia dan kebencian berterusan terhadap agama kami di pihak pihak berkuasa Eropah terutamanya di Sweden.”

“Mereka yang ingin menjadi sekutu kami dalam NATO, tidak boleh bertolak ansur atau membenarkan tingkah laku Islamofobia dan xenofobia,” katanya.

Semasa protes itu berlaku, ada seorang penunjuk perasaan balas cuba melemparkan batu ke arah pelarian Iraq terbabit semasa dia mengoyakkan muka surat al-Quran dan akhirnya membakar kitab mulia itu. Bagaimanapun polis campur tangan dan menangkap penunjuk perasaan balas tersebut.


Apa Yang Perlu Anda Tahu Tentang Turun Berat VS Turun Lemak

Penurunan berat dalam badan adalah sesuatu yang seronok bagi mereka yang mengalami masalah berat badan. Ada yang mengamalkan pelbagai cara untuk menurunkan berat badan.

Tapi, adakah anda benar-benar faham tentang penurunan berat badan ini. Apa yang akan hilang sekiranya anda mengamalkan teknik A dan apa pula yang hilang sekiranya anda mengamalkan teknik B. Infografik di bawah dapat memmbantu anda menjelaskan dengan lebih lanjut.


Turun Padang Pantau Keadaan, Beg Tangan RM9,000 Christy Ng Pula Raih Perhatian

Sejak Jumaat yang lalu, jenama fesyen terkemuka Christy Ng telah membuat jualan gudang di mana peminat setia jenama itu sanggup beratur 7 jam untuk membeli barangan daripada jenama itu pada harga runtuh.

Malas, pengasanya sendiri turut turun padang bagi mengurus keadaan di jualan gudang tersebut. Menerusi video yang dikongsi pengguna TikTok, beliau dilihat sibuk mengjaga kelancaran jualan dan turut menjawab sapaan peminat.

Christy Ng juga dilihat turut turun padang bagi mengurus keadaan siap bertuala kecil

Replying to @Diamond07 💎 hebat tapi humbleeeee terukkk dengan towel dia 😂❤ im happy for her brand major respect 😭

♬ original sound – Hakak Inai 💅🏻 – Hakak Inai 💅🏻

Namun, mata netizen turut tertumpu kepada beg tangan yang dipakai Christy. Daripada pemerhatian netizen, dari jauh ia sangat mirip dengan tote bag Goyard, jenama beg mewah berasal dari Perancis.

Yang menjadikna Goyard Saint Louis Tote ini sangat menyerlah adalah kerana rekaan corak monogram ikoniknya. Berdasarkan semakan di laman StockX, harga jualan terkini beg berwarna hijau tersebut adalah sekitar RM9,000.

Ada yang meninggalkan komen berbunyi Christy Ng ‘tidak pakai beg jenamanya sendiri’. Tetapi sebenarnya tidak salah pun untuk beliau menggayakan beg jenama lain. Mungkin beg yang dipakainya itu bakal menjadi inspirasi kepada rekaan beg Christy Ng yang lain di masa akan datang.

Christy Ng sendiri turut mengeluarkan corak monogramnnya yang tersendiri pada beberapa koleksinya sebelum ini.

A post shared by Shoe Heaven (@christyngshoes)

Dalam pada itu, Christy Ng juga baru melancarkan koleksi edisi khas terkininya bersama Starbucks yang boleh didapati di cawangan Starbucks berdekatan anda.


Turun Padang Tanpa Pengetahuan, Menteri Luah Rasa Kecewa Dengan ‘Sistem Kuno’ JPJ

Pihak JPJ ada membuat pengumuman bahawa setiap pemilik kenderaan diminta untuk memperbaharui Lesen Kenderaan Motor hingga 31 Disember ini bagi mengelak kesesakan di kaunter-kaunter cawangan JPJ yang turut dibuka pada sehingga hari terakhir pada tahun ini.

Walaupun orang ramai mengambil peluang untuk menyelesaikan pelbagai urusan dengan datang terus ke cawangan JPJ, namun ada juga yang terpaksa pulang dengan hampa apabila ada sebahagian sistem dan mesin yang digunakan oleh jabatan tersebut tidak dapat berfungsi dengan baik.

Perkara tersebut diakui sendiri oleh Menteri Pengangkutan, Datuk Seri Dr. Wee Ka Siong apabila beliau sendiri turun padang untuk melihat serta mendapatkan maklum balas secara terus daripada orang ramai tentang perkhidmatan JPJ baru-baru ini.

Semasa lawatan kerja secara mengejut tersebut dilakukan, beliau berasa sedih dan terkilan apabila orang ramai masih beratur panjang mengelilingi Bangunan JPJ Johor. Apabila maklum balas diterima, rata-rata menyatakan proses serta sistem untuk pembaharuan Lesen Memandu Malaysia (LMM) dan Lesen Kenderaan Bermotor (LKM) sangat menyusahkan orang ramai.

Pemegang lesen tidak boleh diperbaharui lesen di UTC dan pejabat pos, transaksi yang sudah dibuat secara dalam talian melalui sistem MySikap perlu hadir ke JPJ untuk urusan percetakan, daripada jumlah keseluruhan mesin cetak yang ada, hanya sebahagian kecil sahaja berfungsi.

Itu antara masalah-masalah yang diluahkan oleh orang ramai kepada Datuk Seri Dr. Wee Ka Siong semasa diminta untuk berkongsi maklum balas pengalaman mereka berurusan di pejabat JPJ tersebut.

“Selepas lawatan kerja mengejut, saya dapat membuat kesimpulan bahawa sistem perkhidmatan kaunter JPJ yang sedia ada terlalu kuno (lebih daripada 10 tahun).

“Dan perlu ada anjakan paradigma ke arah digitalisasi untuk jangka panjang bagi memastikan semua perkhidmatan kaunter JPJ menjadi lebih efisyen dan tidak menyusahkan rakyat,” petik dari kenyataan Datuk Seri Dr. Wee Ka Siong yang dikongsikan di laman Facebook rasminya.

Tambahnya lagi, beliau cuba sehabis baik untuk memastikan rakyat Malaysia dapat menyelesaikan setiap urusan di pejabat JPJ dengan proses yang lebih lancar dan efisien supaya ia tidak membazirkan tenaga dan masa semua pihak yang terlibat.

Dalam berita lain, JPJ mempunyai ‘Skuad Ronda JPJ’ sendiri yang lengkap dengan kamera untuk merakam kesalahan pengguna jalan raya. Baca lebih lanjut melalui pautan di bawah.

Lebih Efisien Dan Telus, Pihak JPJ ‘Pasang’ Kamera Bagi Merakam Kesalahan Pengguna

Tiada Lagi Saman Ekzos Bising, Hanya Notis Panggilan Temu Siasat Di JPJ


Benarkah Turunkan Suhu Badan Mendadak Penyebab Sawan? Ini Jawapan Doktor

Kecoh 1-2 hari ini tentang dakwaan seseorang bahawa menurunkan suhu badan depan cepat adalah penyebab sawan. Saya tidak pasti kajian mana yang dipetik, atau mungkin sekadar ulasan peribadi.

Peribadi atau tidak, apabila ulasannya adalah auta dan merbahaya, dan disuruh pula agar tidak mengambil paracetamol untuk turunkan suhu badan yang tinggi, ini perlu dijawab segera kerana jika ada komplikasi, sudah tentu si dia tidak akan bertanggungjawab.

Sawan demam (febrile fit) ialah sawan paling biasa di kalangan kanak-kanak, dan berlaku pada usia kurang daripada 6 tahun. Kes biasanya berlaku bermula usia 1-6 bulan dan maksimum usia sebelum mencecah 6 tahun.

Sawan demam ialah sawan yang berkait dengan suhu dan 38°C atau lebih tinggi tanpa sebarang bukti penyebab yang spesifik contohnya jangkitan selaput otak. Ringkasnya, ia adalah “diagnosis of exclusion”.

1. Berlaku pada julat usia tertentu sahaja.

2. Majoriti pesakit tidak menunjukkan sebarang abnormaliti dalam aspek neurologi atau perkembangan kendiri selepas episod sawan.

3. Sawan demam tiada kaitan dengan sebarang abnormalit pada saraf atau otak.

Secara ringkasnya, siasatan pada fungsi saraf dan otak adalah normal.

2% – 5% kanak-kanak berusia 6 bulan – 5 tahun mengalami sawan demam. Majoriti kes berlaku pada usia 18 bulan (1 tahun 6 bulan). Ia jarang berlaku selepas kanak-kanak mencapai usia 3 tahun.

2. Jantina

Kanak-kanak lelaki mempunyai risiko sehingga 2 kali ganda daripada kanak-kanak perempuan.

33% kes sawan demam yang pertama kali berlaku mempunyai risiko untuk mendapat sawan demam pada masa akan datang. Maka, sekiranya anak anda pernah ada sawan demam, anda perlu tahu bahawa ia mungkin terjadi semula pada masa akan datang.

Faktor risiko sawan demam berulang ialah:

2. Sawan demam pertama berlaku pada usia kurang daripada 18 bulan.

3. Suhu tertinggi ketika sawan demam berlaku.

Kanak-kanak yang mendapat sawan demam pada suhu 39°C mempunyai risiko berulang yang lebih rendah berbanding kanak-kanak yang mendapat sawan demam pada suhu 38°C.

4. Tempoh demam sebelum mendapat sawan demam.

Kanak-kanak yang mendapat sawan demam dalam tempoh 4 jam demam mempunyai risiko berulang yang lebih rendah berbanding kanak-kanak yang mendapat sawan demam dalam tempoh 1 jam demam.

2% – 10% kes sawan demam berisiko untuk mendapat epilepsi. Kajian menunjukkan sejarah keluarga dengan epilepsi dan sawan demam kompleks meningkatkan risiko untuk mendapat epilepsi pada masa depan.

Ok, ini bahagian yang penting yang ditemui melalui kajian berbanding pendapat peribadi yang membahayakan oleh si polan.

Terdapat 3 mekanisma yang dikemukan hasil daripada kajian, iaitu:

1. Peningkatan suhu pada otak mengubah beberapa fungsi neuron, termasuk ion-channel yang sensitif kepada suhu. Akibat peningkatan suhu, banyak aktiviti neuron yang terjana, menyebabkan sawan.

2. Demam dan hipertermia berkongsi mekanisma yang sama dengan mekanisma sawan, iaitu IL-1β menyebabkan demam, dan demam merangsang sistesis (pembuatan) unsur ini di hippocampus. IL-1β ini telah dibuktikan meningkatkan fungsi neuron (neuronal excitability) yang boleh menyebabkan sawan.

3. Hiperventilasi dan alkalosis yang dijana oleh peningkatan suhu tubuh dikemukakan sebagai elemen yang boleh menyebabkan sawan. Namun, bukan semua kondisi lain yang menjana alkalosis akan menyebabkan sawan.

Mari lihat semula. Semua mekanisma ini menunjukkan peningkatan suhu yang mungkin merangsang terjadinya sawan, dan bukannya penurunan suhu yang cepat.

Sekiranya kanak-kanak sedang sawan, kami akan menghentikan sawan tersebut melalui protokol khusus, dan biasanya sawan berjaya dihentikan.

Selepas sawan berhenti, sekiranya demam atau suhu tinggi, ubat demam akan diberi untuk turunkan suhu kerana jika suhu kekal tinggi, risiko untuk sawan kembali adalah tinggi.

Semua kes yang pertama kali sawan demam akan dimasukkan ke wad untuk pemerhatian sekurang-kurangnya 24 jam. Jika semuanya ok, insyaAllah boleh discaj selepas tempoh tersebut.

Staf atau doktor akan menerangkan apa yang perlu dibuat sekiranya sawan demam berlaku semula pada masa depan.

Sebelum berpindah kepada senario lain, saya nak beritahu bahawa sawan demam berlaku akibat daripada demam. Dan demam itu pula berpunca daripada jangkitan selain daripada saraf atau otak, contohnya jangkitan tekak, jangkitan tonsil, dan jangkitan telinga. Maka, selain daripada menguruskan sawan, doktor juga akan merawat punca demam tersebut.

Namun, ada juga kes yang berlaku sawan beberapa kali di kecemasan mahupun di wad setiap kali suhu tinggi. Dan kadang-kadang dengan suhu yang sudah dikawal pun dapat sawan juga.

Dalam kes sebegini, kami mungkin akan mengesyaki jangkitan pada selaput otak (meningitis) dan prosedur tambahan akan dilakukan contohnya ambil cecair tulang belakang dan imbasan CT pada kepala.

Untuk mengambil cecair tulang belakang bukan ikut suka hati kami. Tentu sekali ada indikasi dan di sini pun ada dilema dan mitos yang sering merayau-rayau di media sosial. Ini topik lain.

Sebagai nasihat, apabila doktor cadangkan ujian tersebut, ini bermakna doktor mungkin mengesyaki jangkitan pada selaput otak. Jika lambat buat keputusan, anak mungkin lumpuh atau mati. Biasanya bukan prosedur tersebut menyebabkan lumpuh, tetapi komplikasi daripada patologi jangkitan yang menyebabkannya.

Ok, habis taip. Siapa baca sepenuhnya, mohon kongsikan pengalaman anda. Saya pun nak jadi tukang baca juga.


Tutorial Mudah Tukar Shawl Half Moon Kepada Shawl 2 Muka

Nota Editor: Tutorial ini telah dikongsikan di Facebook Aimi Shukri dan kami telah diberi keizinan untuk kongsikan semula di sini. Semoga bermanfaat untuk para wanita dan gadis.

Pernah dengar instant shawl dua muka yang tengah top sekarang ni? Cantikkan bila pakai? Sarung je. Mudah, cepat, kemas, ringkas & vouge gitu

Hari yang indah ni Aimi nak share cara buat instant shawl 2 muka menggunakan shawl halfmoon yang dah sedia ada dalam wardrobe kita. Tak payah beli baru. Guna je yang sedia ada. Senang dan mudah sangat. Semua orang boleh buat.

Bentang halfmoon dalam keadaan bahagian depan halfmoon menghadap atas.
Maksud Aimi, kainkan ada depan & belakang. Bahagian depannya menghadap ke atas dan yang belakang menghadap ke bawah.

Lipat sebelah kiri sekitar 15inch ke 16inch.

Ukur dalam 11 inch ke 12 inch pada lipatan tadi dan tanda pada ukuran tersebut.

Letak jarum dan jahit sedikit pada bahagian yang sudah ditanda tadi. Jahit memanjang ke bawah dalam 1inch sahaja. Jahit sikit je jangan panjang-panjang.

Baca: Tutorial Pemakaian Selendang Instant Fazreen

Lipat halfmoon sebelah kanan pula sekitar 13inch. Ulang perkara yang sama macam langkah yg sebelum ini. Cuma beza dr segi ukuran.

Bahagian ni lagi pendek dari yang belah kiri tadi. Dari ukuran 13 inch tadi, ukur pula bahagian muka you all pada bahagian ni. Ukuran Aimi 9.5 inch.

Dah ukur, tanda dan jahit terus mcm langkah tadi cuma yang ini kene jahit habis sampai bawah yang kita ukur 13 inch tadi.

Macam ni rupanya bila dah lipat dua-dua belah halfmoon tadi.

Inilah rupanya bila dah siap. Senangkan?

Ni belum diterbalikkan. Bila dah terbalikkan, bahagian yang pendek akan jadi sebelah kiri dan yang panjang jadi sebelah kanan. Paham tak ni? Haha. Tak reti Aimi nak explain macam mana. Maaf la ye kalau you all kompius.

Dah siap bole lah pakai terus. Yang tak tau nak pakai tu, meh sini nak tunjuk. Sarung bahagian yang kiri dulu, bahagian yang pendek dan dijahit habis tadi.

Kemudian sarung bahagian kanan pula. Buat macam dalam gambar tuh.

Dah siap sarung, adjust sikit kasi lawa, cantik, comei gitu

View dari tepi pulak. Haha. Gedik ler pulakkan. So you all, SELAMAT MENCUBA

Baca lagi: Suka Bergaya Dengan Abaya Tetapi Kempis Poket Apabila Mahu Memilikinya. Cuba Ini

LIKE dan FOLLOW Vocket di Facebook serta Instagram


Tutup Dan Tiada Penghuni, Pengalaman Buruk Lelaki Ini Tempah Hotel OYO Raih Perhatian Netizen

Terbaharu, seorang pengguna Twitter @iraesmee telah berkongsi pengalaman buruknya dengan sebuah hotel dipercayai di Nilai dan dia membuat tempahan hotel OYO itu di aplikasi Traveloka.

Menerusi perkongsiannya, dia terkejut apabila tiba di sana, hotel tersebut tutup dan berkunci seolah-olah sudah lama tidak beroperasi. Dia memilih hotel tersebut kerana mahu berehat sebentar sebelum meneruskan perjalanannya.

Entah apa nasib, dah booked dan bayar hotel, tapi bila sampai, hotel kunci, tiada penghuni, hotel gelap. 😭

Call customer service, katanya dalam 45minit baru boleh bagi kata putus.

Saya ni nak tidur sebab dalam perjalanan jauh, nak berehat dulu. 😢

Kenapa 8 Hotel, kenapa???😞 pic.twitter.com/qANNwmK97k

Susulan itu, dia telah menghubungi pihak perkhidmatan pelanggan dan terpaksa menunggu untuk tindakan lanjut. Kemudian, dia mengambil keputusan untuk mencari hotel lain dan terkilan berdepan situasi seperti itu dan difahamkan dia telah mendapat refund.

Perkongsiannya itu turut mendapat perhatian orang ramai dan rata-rata netizen bersimpati dengan nasibnya yang kena scam dengan pengendali hotel itu. Bukan itu sahaja, ada juga netizen yang mengatakan pernah berdepan masalah sama apabila membuat tempahan hotel rangkaian OYO.

Jarang book oyo sebab takut jadi macamni la. Memang la orang kata murah la blablabla tapi kalau kena gini, naya pak abuuuu 🙃 https://t.co/mociMMWCYZ

Me and @amrusyda book the hotel lepas tu sampai-sampai dia kata bilik penuh. Pepagi buta bhai. Bapak baran sia. https://t.co/ZOBoqdB5Dk

MOTAC ada pegawai mereka sendiri dan kes seperti ini boleh didakwa di Mahkamah.

Pihak yg terkesan juga boleh memulakan tuntutan dengan saman pemilik hotel.

Malaysia masih ada undang2 dan dibawah perlembagaan. https://t.co/shj5C5BmWE

— ZolazraiZolkapli (@Zolazrai) March 18, 2023

Okay senasib. Saya pun. Semoga kita istiqamah. ✊🏼

Malah, segelintir netizen yang pernah menempah hotel OYO juga mengatakan harga dibayar tidak setimpal dengan servis dan bilik diberi. Ada juga netizen menasihati mereka yang pernah ‘terkena’ dan mengalami perkara sama bolehlah membuat aduan kepada MOTAC.


Tutup Muka Guna Kain Ketika Ceramah ‘Live’, Penampilan Terbaru Ustaz Kazim Raih Simpati Netizen

Sebelum ini, Ustaz Kazim Elias mendedahkan bahawa dirinya menderita terkena sihir dan juga pernah memohon bantuan dari orang ramai yang berkemampuan untuk membantunya.

Terbaharu, penampilan Ustaz Kazim ketika memberikan ceramah secara live di Facebook dengan wajah bertutup menggunakan kain dan memakai topi bercorak celoreng telah menarik perhatian ramai orang.

Walaupun berpenampilan seperti itu dan juga sakit tetapi ia tidak mematahkan semangat Ustaz Kazim untuk memberikan ceramah dan juga ilmu kepada masyarakat umum.

Perkongsian tersebut mendapat perhatian netizen dan rata-rata netizen berasa simpati dengan keadaan Ustaz Kazim ketika ini walaupun dikhabarkan kesihatan beliau makin membaik.

Menjengah ke ruangan komen, ada juga netizen yang mendakwa bahawa Ustaz Kazim terpaksa menutup muka dengan kain disebabkan kulitnya sensitif dengan cahaya. Malah, para netizen turut mendoakan agar Ustaz Kazim kembali sihat.

Sementara itu, kami kongsikan beberapa artikel berkaitan Ustaz Kazim pada pautan di bawah.

Pawang Dakwa Dapat Lihat Dan Lukis Individu Sihir Ustaz Kazim Undang Perdebatan Netizen

Menderita Terkena Sihir, Ustaz Kazim Dedah Enam Individu Sudah Bersemuka Dan Meminta Maaf


Anak Malaysia Berjaya Lakukan Pameran Lukisan Solo Pertama Di Jeju, Korea Selatan

Bagi peminat seni dan lukisan, ini mungkin bakal memberi inspirasi buat anda. Satu-satunya pelajar Malaysia yang sedang mendalami pengajian Master in Fine Arts, Painting di Pulau Jeju, Korea Selatan telah berjaya merealisasikan impian beliau untuk mengadakan pameran solo.

Beliau yang saya maksudkan adalah Puan Adi Sakinah Omar yang merupakan pelajar di Jeju National University. Pameran yang berlangsung bermula daripada 18 Feb – 23 Feb 2017 ini menampilkan lukisan hasil sentuhan Sakinah sejak beliau mula belajar di universiti ini sehingga kini.

Lokasi pameran adalah di Seong Ahn Art Gallery, Jeju City, Jeju Island dengan tajuk ‘A Walk In The Garden Of Souls’, memaparkan hasil lukisan daripada oil on canvas. Harga setiap lukisan adalah antara RM800 ke RM12,000.

Untuk pengetahuan, Sakinah merupakan satu-satunya pelajar Malaysia yang menetap di Pulau Jeju.

Lebih menarik lagi, Sakinah datang ke Jeju tanpa tahu sepatah pun bahasa Korea.

Bagi memastikan pameran solo ini berjaya direalisasikan, Sakinah sanggup bersengkang mata menyiapkan lukisan beliau. Pelajar ini juga pernah tidak tidur beberapa hari agar dapat menyiapkan lukisan sebelum tibanya hari pameran.

Pensyarah beliau juga pernah melancarkan kutipan derma apabila mendapat tahu Sakinah tidak mempunyai duit yang cukup bagi membeli peralatan lukisan sewaktu di awal kemasukan pelajar ini ke universiti.

Hasilnya kini Sakinah telah berjaya menganjurkan pameran solo beliau sendiri. Saya yakin pastinya pensyarah beliau juga berbangga dengan pencapaian Sakinah ini.

Selain daripada itu, Sakinah juga menjalankan perniagaan atas talian, mengajar Bahasa Inggeris secara sambilan dan menjadi pemandu pelancong untuk menampung perbelanjaan pengajian.

Hingga kini perniagaan Jeju Muslim Tour yang dijalankan Sakinah semakin mendapat sambutan di kalangan pelancong Malaysia. Kini Sakinah dibantu oleh suami beliau Shafiq.

Baca kisah percintaan mereka: Kenal Di Friendster Dan Bercinta Jarak Jauh, Kisah Sweet Sakinah Dan Shafiq

Sakinah bersama pemilik sebuah hotel yang menjadi pembeli pertama lukisan beliau. Lukisan di atas berjaya dijual kurang sejam selepas pameran berlangsung.

Sakinah bersama sebahagian lukisan yang dipamerkan. Menurut wanita ini, minat beliau terhadap seni telah muncul sejak kecil lagi. Ditambah pula beliau menerima galakan dan dorongan daripada cikgu sewaktu bersekolah di Glasgow.

Sakinah bergambar bersama pelawat yang hadir ke pameran beliau. Di bawah adalah lukisan yang kini berada di dewan pameran.

Jika anda juga berminat untuk mendapatkan salah satu lukisan yang dipamerkan ini, boleh hubungi Puan Sakinah di akaun Facebook beliau. All the best Sakinah!


Tutup Semua Lorong Tambah Nilai Touch ‘n Go, Netizen Tampil Luah Perasaan

Ombak suara #MansuhTouchNGo mula kedengaran terngiang di setiap sudut sosial media. Suaranya mungkin tidak begitu bergema, tetapi hingar dan keras.

Ia hadir selepas beberapa netizen menyuarakan ketidakpuasan hati apabila syarikat Touch ’n Go bakal menghentikan segala khidmat tambah nilai di setiap lorong keluar tol seluruh negara mulai hari ini.

PLUS dalam satu kenyataan menyatakan bahawa langkah tersebut dilakukan bagi mengurangkan kesesakan di lorong keluar plaza tol Wilayah Utara dan Selatan.

“Ini menyumbang kepada kelewatan yang tidak sepatutnya berlaku ekoran pengguna yang kekurangan baki menyebabkan mereka terpaksa menambah nilai di lorong keluar.

“Secara puratanya, setiap kali proses tambah nilai akan mengambil masa tiga minit,” menurut kenyataan itu.

Bagi netizen, alasan yang dikemukan PLUS tidak relevan dan jelas seperti mahu melindungi Touch ’n Go yang telah memonopoli sistem berbayar di setiap tol yang terdapat di seluruh negara.

Tambah netizen lagi, kesesakan lalu lintas akan berlaku apabila sistem tambah nilai telah dimansuhkan oleh pihak Touch ’n Go.

Heard that TnG reload booths are slowly being removed, which is stupid.

"…the move is aimed at reducing congestion caused by reload activities,"

THE CONGESTION CAUSED WHEN CARS ARE STUCK AT THE TOLLS WITHOUT RELOAD OPTIONS.https://t.co/4zqHhzbA2q

Cubaan mereka untuk memodenkan sistem tersebut dikritik netizen dengan menyebut ‘sebagai langkah kebelakang dan hanya untuk memenuhkan poket mereka sendiri’.

Tetapi tahukah anda punca dibelakang masalah-masalah ini bermula daripada siapa?

CIMB. Ya, anda betul, bank yang terkenal dengan masalah sistem perbankan atas talian.

Untuk pengetahuan anda, CIMB memegang hampir 52% saham Touch ’n Go manakala baki selebihnya dimiliki oleh PLUS dan MTD Equity Sdn Bhd.

Pada Disember 2018, cubaan PLUS untuk memperkenalkan sistem Radio Frequency Identification (RFID) bagi memberi pilihan lain kepada pengguna lebuhraya telah dihalang oleh pihak CIMB yang mengheret PLUS ke mahkamah.

Aku rasa korang ni kurang membaca ni. Tahu tak palat sebenar di sebalik kecelaruan TnG dengan Plus ni?

CIMB! Yeee CIMB tak cukup dengan apps sampah di tambah lauk jugak dengan isu ni. Hxhshhshs.

— See My Level (@shahrulxr) November 4, 2019

Dalam satu laporan yang dikeluarkan The Star, CIMB bersikap besar kepala apabila dengan jelas menyatakan bahawa mereka tidak mahu sistem RFID diperkenalkan dan telah menghalang segala jenis bentuk promosi yang cuba dilakukan PLUS untuk memperkenalkan sistem ini.

Kelakuan CIMB ini seperti orang tamak yang mahu makan semua benda tanpa memikirkan orang lain.

Biarpun kes ini telah diselesaikan diluar mahkamah pada 24 Oktober yang lalu. Ianya tidak memberi pilihan lebih baik kepada pengguna, malah makin membebankan lagi.

Geram netizen dengan Touch ’n Go makin membuak apabila ada beberapa netizen yang melaporkan bahawa sistem tambah nilai Touch ’n Go secara atas talian tidak berfungsi dengan baik.

@SaraZulkipli dalam satu ciapannya mempersoalkan sistem tambah nilai atas talian Touch ’n Go yang tidak berkesan dan menyusahkan pengguna.

Honestly, who created this stupid of a touch n go system? You wanna top up at the tol? YOU CANT DO THAT. Wanna pay using the online system? Selected highways only. Wanna top up at the petrol station that with ewallet? CASH ONLY!

— SARA ZULKIPLI (@SaraZulkipli) October 30, 2019

Manakala bagi @mogiygjahat, beliau mempersoalkan sistem Touch ’n Go eWallet yang hanya berfungsi di beberapa tol pilihan dan tidak merangkumi semua.

I use Touch N Go E-wallet now.It seems NOT ALL TOLLS are readily available with this.I GOT STUCK BECAUSE MY TnG not enough balance despite I add on with E-wallet.And the toll dunhav tempat reload.Punde la youhttps://t.co/BXqcGc3s3C

— Mogi Yang Amat Jahat (@mogiygjahat) November 3, 2019

Persoalan yang lebih besar perlu dijawab ; siapa yang mendapat kesan terhadap pertelegahan di antara PLUS dan Touch ’n Go serta PLUS dan CIMB?

Semestinya para pengguna, mereka yang sebahagian besarnya adalah rakyat Malaysia yang terbeban dengan kos sara hidup yang semakin meninggi.

Kesan kepada pengguna tidak ubah seperti peribahasa ‘sudah jatuh ditimpa tangga’. Di mana membawa maksud kecelakaan yang berturut-turut. Selepas satu masalah, datang pula masalah yang lain.

Semua solusi yang cuba ditampil pihak-pihak terbabit bukan lagi memberi kesan baik kepada pengguna, malah terus menerus menyusahkan pengguna.

Dengan sistem eWallet yang tidak berkesan dan tidak merangkumi semua lebuhraya jelas menunjukkan sikap acuh tak acuh pihak Touch ’n Go dalam menyenangkan sistem lebuhraya yang semakin hari semakin sesak dengan pengguna.

Tambahan daripada itu, keterbukaan pihak PLUS untuk memperkenalkan sistem pembayaran lain telah dihalang keras oleh CIMB yang jelas bersikap tamak.

Jadinya, para pengguna menerima kesan yang besar kepada pertelegahan diantara pihak-pihak terbabit yang mahu terus memonopoli sistem pembayaran lebuhraya di Malaysia.

Jika dipandang daripada sudut lain, kesedian PLUS untuk memperkenalkan sistem RFID sepatutnya disambut baik oleh CIMB jika mereka memikirkan perkara yang menyenangkan pengguna.

Biarpun CIMB bersikap keras dengan menghalang PLUS daripada terus menjalankan promosi sistem RFID. Mereka sepatutnya hadir dengan idea-idea lain yang lebih bernas dan bukannya menghalang dengan tangan kosong tanpa memberi apa-apa solusi.

Jika kedua-dua pihak ini peka dengan suara pengguna, mereka mungkin boleh memperkenalkan beberapa solusi yang telah disuara di media sosial.

Antara jalan penyelesaian dan penambahbaikan yang telah diutarakan oleh pengguna Twitter, @XavierNaxa ini antara yang terbaik setakat ini. Beliau mencadangkan untuk diperbanyakkan kiosk pandu lalu untuk tambah nilai di setiap 1 kilometer sebelum tol keluar.

Tambah beliau lagi, jika sistem mengenal pasti kad tersebut tidak mempunyai nilai yang cukup, pembayaran tetap akan berlaku. Tetapi ianya akan menjadi nilai negatif dan akan ditolak apabila pengguna menambah nilai.

Kepada @plus2u berhubung penutupan perkhidmatan tambah nilai Touch 'n Go di semua lorong keluar di plaza tol saya ada sedikit cadangan:

1- Sediakan kiosk pandu lalu di setiap 1KM sebelum Plaza Tol

2- Jika baki kurang, pembayaran tetap berlaku cuma ia menjadi nilai negatif. pic.twitter.com/KZjstoPQed

— Xavier Naxa (@XavierNaxa) November 4, 2019

Netizen berharap agar pihak PLUS dan Touch ‘n Go dapat duduk berbincang bagi mencari jalan penyelesaian. Janganlah terus menghukum para pengguna dengan memperkenalkan sistem yang jelas tidak relevan dan menyusahkan orang ramai.

Satu kajian menyeluruh perlu dilakukan oleh Touch ‘n Go dan PLUS. Sikap cakna dan ambil tahu perlu ada dalam mengeluarkan sesuatu keputusan agar setiap pihak yang terbabit mendapat manfaat bersama.

Kami kongsikan kepada anda beberapa lagi artikel berkaitan lebuh raya. Klik pautan dibawah untuk membacanya.

Lebuhraya Persisiran Pantai Barat Dari Persimpangan Kampung Lekir Ke Beruas Mula Dibuka

Kutipan Tol Lebuhraya Kuala Lumpur-Seremban Expressway Ditutup Mulai Hari Ini

Jerman Sudah Buka Sebahagian Daripada 100 KM Lebuh Raya Basikal


TV 100-Inci Daripada Sony Ini Mungkin Akan Menjadi TV Idaman Anda

Saya masih ingat lagi hampir sedekad yang lalu apabila Sony memperkenalkan TV Plasma dibawah jenama Bravia. Ramai yang terkejut dan kagum dengan teknologi terbaru keluaran Sony. Tak dilupakan juga Gen-X yang mengangap TV bersaiz 40-inci adalah sangatlah besar untuk dilihat dan tidak sesuai untuk diletak di rumah serta akan merosakkan mata anak-anak mereka.

Pada hari ini, Sony telah melancarkan TV terbaru dibawah siri Z9D 4K dengan saiz skrin 100-inci. Ya, 100-inci. Jika diukur melalui unit metre sahaja sudah mencecah 2.54m. Seperti kebiasan TV yang lain, TV keluaran Sony ini disertakan dengan fungsi-fungsi asas Smart TV. Menonton aplikasi seperti Netflix dan iflix sudah tentu lebih fun dan awesome dengan Android TV™ beserta UI daripada Sony’s exclusive.

Apa yang lebih menarik TV ini disertakan dengan paparan 4K HDR Ultra HD. Jelas menunjukkan Sony merupakan pioneer di dalam arus teknologi TV sejak sekian lama. Sony Z series menjanjikan imej yang lebih vibrant dan sharp.

Seperti kebiasaan teknologi baharu, harga yang diumumkan sangatlah ‘epik’ sepertimana teknologi pada TV ini. Sony Z9D ini hadir dengan 3 variasi saiz berbeza iaitu 65-inci, 75-inci dan 100-inci. Kesemuanya menjanjikan teknologi yang sama cuma saiz yang berbeza.

Harga yang diumumkan buat Sony Z9D 4K 65-inci adalah $6,999 sekitar RM28,439 manakala bagi Sony Z9D 4K 75-inci pula adalah $9,999 bersamaan RM40,628 dan akan mula dijual Ogos ini. Masih belum ada harga yang rasmi pada model Sony Z9D 4K 100-inci. Mengetahui harga pada saiz 65-inci sahaja sudah cukup membuat kami ‘seram’ apatah lagi harga pada Sony Z9D 4K 100-inci.


Selepas 8 Tahun, Pengeluaran TV Dengan Teknologi 3D Disahkan Berakhir

Tidak semua teknologi terbaru berjaya mencuri hati pengguna. Malah, hadir dengan fungsi yang futuristik juga belum tentu membuatkan produk tersebut laris dijual. Sedekad lalu, TV dengan 3D mungkin antara teknologi yang diidamkan pengguna.

Permintaan bagi TV dengan teknologi 3D semakin meningkat setelah movie ‘Avatar’ menjadi antara yang terawal dilancarkan dengan edisi blu-ray dan 3D. Ketika itu, masing-masing mengharapkan menonton perlawanan bola sepak juga bakal hadir dengan teknologi yang sama. Masalah motion sickness dan practicality membuatkan teknologi ini gagal untuk dipasarkan dengan lebih luas.

Berdasarkan laporan daripada CNET reports, dikatakan LG dan Sony selaku pengeluar terakhir TV dengan teknologi 3D bakal menghentikan penghasilkan TV ini bermula tahun ini berikutan prestasi penjualan yang kian menurun.

Sebaliknya, pengguna lebih berminat dengan 4K TV dan smart-TV meskipun dijual dengan harga yang lebih mahal. Kehadiran servis penstriman video jelas memberi impak kepada penjualan TV dimana smart- TV lebih menjadi pilihan buat para pengguna.

Melihat kepada trend teknologi ketika ini, tidak mustahil virtual reality, augmented reality dan jam tangan pintar akan menerima nasib yang sama jika gagal menambat hati pengguna dengan fungsi yang hebat serta harga yang berpatutan.


5 Model Televisyen Terbaru Di Pasaran Yang Perlu Anda Ambil Tahu

Sekiranya anda mahu mencari televisyen baru untuk rumah anda. 5 model ini perlu berada dalam top list anda. Simpan link ini untuk rujukan anda pada masa akan datang.

Sesuai dengan teknologi terkini, Hisense 32″ hadir dengan paparan teknologi LED Backlight. Dengan resolusi 1366 x 768p yang diberikan, anda akan dapat melihat imej yang dipaparkan dengan baik. Untuk connectivity yang stabil, Hisense 32″ mempunyai lubang HDMI supaya anda dapat menonton siaran kegemaran tenang. TV ini juga boleh diletakkan pada dinding.

Samsung 40″ Full HD LED TV – UA40H5008ARXXM Series 5

Ini adalah Smart TV yang perlu anda ambil perhatian. Dengan paparan penuh HD resolusi 1920 x 1080p. Anda juga boleh sambungkan 2 kabel HDMI sekiranya anda ada lebih peranti yang mahu dihubungkan. Anda boleh mengawal TV dengan gerakan tangan. Inilah yang dinamakan Smart TV yang berbaloi untuk dimiliki.

Jika anda mahukan yang lebih light dari Samsung. UA32J4005AKXXM sesuai untuk hubungkan cerita kegemaran dengan fungsi ConnectShare Movie.

SHARP Aquos LC32LE240M 32″ HD LED TV Black

Sekiranya anda bekerja dari rumah. Sharp Aquos ini mungkin sesuai dengan anda. Ini kerana TV ini mampu menghubungkan komputer atau laptop anda untuk paparan yang lebih jelas. Jika anda seorang gamer tegar untuk paparan yang lebih clear. Anda akan rasai kepuasan yang tak terhingga gitu.

Sony 40″ BRAVIA Internet LED backlight TV – KDL40W700C

Ini adalah TV yang melengkapi semua senarai di atas. Resolusi besar 1920 x 1080p, Smart TV, kualiti bunyi yang lebih garang. Tak cukup 2 HDMI? Sony Bravia berikan 4 HDMI kabel kepada anda. Jika kami dapat TV ini, kami akan letak dalam bilik dan tonton cerita kegemaran setiap hari seolah-olah dalam private cinema. Gitu…

LIKE dan FOLLOW Vocket di Facebook serta Instagram


Kami Sahkan Model Terbaru Sony Ini Sebagai TV Paling Futuristik Pernah Dihasilkan

Jika berbincang soal teknologi TV, Sony Bravia tak pernah mengecewakan kami. Pada tahun lepas, Sony Bravia telah melancarkan model Z9D 4K. Sebuah model yang hadir dengan paparan 4K HDR Ultra HD bersaiz 100-inci. Ya, sangat besar dan luas mata memandang.

Pada kami ianya sudah cukup futuristik dan hebat. Nampaknya usaha Sony menghasilkan TV dengan penuh inovasi tidak terhenti disitu sahaja, pada tahun ini Sony telah melancarkan sebuah lagi TV dengan siri A1E.

Apa yang membuatkan TV ini lebih special berbanding TV yang lain adalah teknologi yang ‘mind-blown‘ pada pendapat kami. Menggunakan paparan 4K HDR OLED, ruang ini dipenuhi skrin ‘edge to edge design’ atau lebih dikenali sebagai ‘bezelless’.

Bagaimana pula dengan suara yang dihasilkan? Jika anda sangkakan speaker TV ini terletak di belakang,  anda mungkin silap. Menggunakan teknologi terbaru daripada Sony yang dikenali sebagai ‘Acoustic Surface’, bunyi yang dihasilkan bakal dikeluarkan melalui skrin itu sendiri. Cool habis!

Setakat ini masih belum terdapat harga jualan buat model ini. Kami jangkakan Sony bakal mengambil masa yang lama untuk menjual produk ini kepada pasaran umum memandangkan teknologi ini masih baru dan harganya juga mungkin bakal mencecah 6 angka.


TV Ternipis Dunia Berjaya Dihasilkan LG Dengan Saiz Ketebalan 3 Kad Kredit

Pada acara CES pada tahun lepas, LG telah mengumumkan Smart TV dengan paparan 4k menggunakan teknologi OLED. Menggunakan teknologi skrin OLED, LG pada tahun ini telah mengumumkan LG W-series dimana TV ini mempunyai saiz ketebalan sekitar 2.6mm. Ya, saiz ketebalan yang sama seperti satu per tiga iPhone 7.

Sesuai dengan penggunaan tagline yang digunakan iaitu ‘Picture on Wall’, TV ini tidak lagi memerlukan sebarang pemegang atau mounting pada dinding. Beratnya yang sekitar 7.7kg ini dapat digantung terus pada dinding dengan menggunakan magnet sahaja.

Memandangkan TV ini mempunyai saiz yang sangat nipis, LG turut menyediakan soundbar bagi menghasilkan audio khas buat LG W-series.

Berbincang mengenai soal harga, LG W-series ini hadir dengan 2 size berbeza iaitu 65-inci dan 77-inci. Harga yang diumumkan bagi saiz 65-inci adalah $8000 (~RM35,796.00) dan $20,000 (~RM89,490.00) untuk saiz 77-inci. Harga yang tinggi buat sebuah TV dengan ciri futuristik.

Dalam pada itu, LG ketika ini sedang berusaha untuk menghasilkan TV yang lebih nipis dengan saiz ketebalan 1mm. Prototaip TV ini sudah berjaya dihasilkan dan kemungkinan kita akan melihat pelancaran model ini pada tahun akan datang. Boleh tahan dasyat obses LG dalam menghasilkan TV yang nipis ini.

Baca lagi: Kami Sahkan Model Terbaru Sony Ini Sebagai TV Paling Futuristik Pernah Dihasilkan


Tonton TV Streaming Percuma Menggunakan Kodi

Mungkin ramai yang sudah tahu TV streaming boleh ditonton secara percuma menggunakan Kodi.

Kodi dahulunya dikenali sebagai XBMC, boleh dipasang pada banyak platform seperti Windows, Linux, Mac OS X, Android, iOS (jailbreak), Raspberry Pi dan lain-lain.

XBMC atau Xbox Media Centre dibangunkan di bawah lesen sumber terbuka adalah merupakan tempat sehenti untuk saluran-saluran yang menawarkan siri TV dan filem secara percuma dan sah.

Untuk lebih mudah, anda boleh membeli Android Box seperti Minix dan Getek.

Akan tetapi, jika anda mahu melakukannya secara percuma, anda boleh terus membaca artikel ini.

Pastikan anda sudah punya televisyen, laptop (atau telefon pintar), internet dan kabel HDMI (atau Chromecast).

Pasang Kodi mengikut peranti atau platform yang anda gunakan.

Anda hanya perlu lawati laman web Kodi http://kodi.tv/download/ dan muat turun versi yang sesuai dengan peranti anda.

Pemasangan (installation) Kodi di Windows, Mac, dan telefon pintar Android amat mudah, anda hanya perlu ikut langkah demi langkah yang dinyatakan.

Sejurus selepas anda memasang Kodi, anda boleh sudah mula menonton beberapa saluran televisyen percuma yang ditawarkan.

Contoh yang saya gunakan adalah untuk platform Windows.

1. Untuk mendapatkan senarai saluran yang ditawarkan hover ke Video > Add-ons.

2. Pada halaman dibawah, ia akan kosong pertama kali. Anda perlu install Add-on. Untuk mendapatkan Add-on, tekan Get more.

3. Pada halaman di bawah terdapat beratus-ratus saluran yang ditawarkan. Sukan, animasi, dekorasi rumah, drama – tepuk dada tanya selera. Dalam contoh ini, saya memilih Food Network. Klik.

4. Maklumat lanjut saluran tv yang dipilih akan dipaparkan. Klik Install.

Tunggu sehingga saluran berstatus ‘Enabled’.

5. Tekan ke belakang sehingga anda tiba di halaman seperti langkah 2. Klik.

6. Pilih rancangan yang anda mahukan. Dalam contoh ini saya pilih Cake Wars.

7. Pilih episod yang anda mahukan. Dalam contoh ini saya pilih episod Lego.

8. Tadaa, anda sudah boleh mula menonton.

Terdapat juga Add-On lain untuk menonton cerita atau filem yang lebih menarik.

Setiap add-on mempunyai cara pemasangan (installation) yang berbeza. Sila rujuk panduan Add-on masing-masing untuk maklumat lanjut.

Please take note, add-on sebegini mungkin tidak sah dari segi undang-undang.

Apabila anda sudah tahu cara install dan akses Kodi daripada laptop, kini sudah tiba masanya untuk menyambungnya ke televisyen anda.

Cara paling murah adalah dengan menggunakan kabel HDMI daripada laptop anda ke televisyen.

Anda juga boleh menggunakan Chromecast. Pilih Cast screen/window (experimental). Rujuk artikel panduan Chromecast ini untuk maklumat lanjut.

Anda boleh dapatkan Chromecast di Lazada.

Saya pula lebih suka casting (papar ke televisyen) melalui Chromecast menggunakan telefon.

Dalam link ini ada diceritakan bagaimana untuk install dan menggunakan Kodi dari Chromecast di telefon atau tablet Android.

Tahukah anda iflix menawarkan akaun percuma selama setahun untuk pengguna Unifi dan Streamyx?

Sekiranya anda mahu tahu bagaimana untuk menonton iflix di layar besar televisyen anda, sila komen ‘Nak iflix’. Saya akan menulisnya dalam edisi akan datang.

BACA: Tonton TV Streaming Berkos Rendah Menggunakan Netflix Dan Chromecast


Tonton TV Streaming Berkos Rendah Menggunakan Chromecast, Netflix, Kodi Dan iflix

Semalam saya tidur lambat kerana mencuba beberapa kaedah streaming TV.

Dalam pukul 2 pagi pula, Amanz terbitkan sesuatu yang bersangkut paut dengan apa yang tengah saya lakukan.

Jelas sekali, dengan berita di Amanz, streaming TV bakal jadi perkara mainstream di Malaysia tidak lama lagi.

Dengan kos yang rendah dan pilihan rancangan yang banyak, amat sukar berkata ‘No’ kepada streaming TV. Tambahan pula, servis streaming TV mula berada di pasaran secara rasmi, jadi tidak perlu guna cara black hat lagi untuk mendapatkan hiburan.

Dalam penulisan ini, ada beberapa bahagian yang akan saya tulis dalam beberapa, hari mulai hari ini. Jadi jenguklah Vocket hari-hari, ye!

Ini alat-alat yang saya gunakan. Akan tetapi anda boleh menggunakan spesifikasi yang lebih rendah atau tinggi. Terpulang!

Chromecast adalah peranti tanpa wayar menggantikan kabel HDMI. Ia dicucuk kepada port HDMI, dan dikuasakan oleh kabel USB. Anda boleh mengawal Chromecast menggunakan telefon pintar, tablet, dan komputer. Terdapat beberapa aplikasi streaming seperti Netflix, iflix dan Youtube yang telah menyokong Chromecast secara rasmi.

Saya membeli Chromecast beberapa bulan lepas sebaik sahaja Maxis menjualnya secara rasmi di Malaysia pada harga RM170. Menurut laman web Maxis, peranti ini sekarang berharga RM160.38. Anda juga boleh mendapatkannya di Lazada pada harga RM179 dengan akaun iflix percuma selama setahun.

Pada mulanya saya menggunakan Chromecast hanya untuk menonton Youtube. Dengan tawaran akaun percuma iflix untuk pengguna Unifi selama setahun, dan akaun percuma Netflix selama sebulan, kita semua punya lebih banyak pilihan. Lagipun, saya mula meneroka saluran-saluran percuma lain menggunakan Kodi.

Set-up Chromecast, walaupun banyak langkah, tetapi sebenarnya agak mudah.

Set-up alat kawalan jauh menggunakan telefon pintar atau tablet

Kekurangannya ialah, skrin telefon anda akan sentiasa ‘awake’ dan menggunakan bateri dengan banyak.

Biasanya kita akan gunakan pilihan ‘Cast this tab’. Kalau ada fail video dalam komputer, anda hanya perlu masukkan direktori di address bar.

Contoh, masukkan direktor di bawah di address bar pelayar Chrome.

Akan tetapi anda perlu tahu, tidak semua jenis fail video dapat dimainkan di Chrome seperti .avi.

Anda juga boleh pilih Cast screen/window (experimental), di mana ia boleh tunjukkan seluruh skrin anda. Akan tetapi pilihan ini buggy. Semalam saya cuba, audio tidak keluar di televisyen, tetapi di komputer.

Selepas pilihan anda selesai, pilihlah nama Chromecast anda untuk mula menonton.

Jadi apa tunggu lagi, silalah dapatkan Chromecast anda dan mula menonton.

Jangan lupa lawati The Vocket esok hari untuk reviu Netflix bersama Chromecast!

Anda juga boleh baca reviu pertama kami tentang Netflix di: Bagaimana Saya Melanggan Netflix Di Malaysia Buat Kali Pertama

LIKE dan FOLLOW Vocket di Facebook serta Instagram


TVET Perkenalkan Kursus Berkaitan Teknologi Dron Dan ‘Artificial Intelligence’

Institut Pendidikan Teknikal dan Latihan Vokasional (TVET) di bawah Kementerian Pendidikan Malaysia (KPM) akan memperkenalkan kursus agro yang memfokuskan penggunaan teknologi, khususnya berkaitan Revolusi Industri 4.0 (IR 4.0)

Menurut Menteri Pendidikan, Maszlee Malik, inisiatif yang bakal dilaksanakan itu sejajar dengan perkembangan semasa dan permintaan yang semakin meningkat terhadap produk pertanian negara selain membuka peluang yang lebih luas kepada graduan.

Menurutnya lagi, kementerian akan menawarkan banyak kursus di institusi TVET, termasuk agro yang berteraskan teknologi seperti penggunaan dron, kecerdasan buatan (AI) serta teknologi lain.

Beliau berucap kepada media selepas merasmikan Kolokium Pendidikan Revolusi Industri 4.0 hari ini. Kolokium tersebut disertai 400 peserta terdiri daripada guru, pensyarah dan industri yang antara lain bertujuan memberi pendedahan berkaitan pendidikan IR 4.0.

Untuk memastikan graduan berdaya saing dan mempunyai pengetahuan terkini berkaitan Revolusi Industri 4.0, Menteri itu meminta universti untuk bekerjasama dengan lebih rapat dengan pihak industri bagi menyediakan silibus serta kurikulum yang bersesuaian dengan permintaan pasaran semasa.

Baru-baru ini tiga individu ini berjaya meraih pendapatan RM19,000 sebulan dilantik menjadi ikon TVET. Klik pautan di bawah untuk bacaan lanjut.

Gagal SPM Bukan Penghalang 3 Individu Ini Raih Pendapatan RM19,000 Sebulan

Kementerian Pendidikan Lancar Sistem e-Scroll Untuk Atasi Masalah Ijazah Palsu

KPM Umum Lebih 375,000 Peminjam PTPTN Tidak Pernah Buat Bayaran Semula Pinjaman


‘Tweet’ Maya Karin Tentang Pelajar Tidak Boleh Berbahasa Inggeris Cetus Perbalahan Antara Netizen

Maya Karin merupakan antara selebriti yang lantang bersuara di media sosial. Lagi-lagi jika ia berkaitan dengan alam sekitar.

Terbaharu, Maya Karin telah berkongsi pengalaman beliau berjumpa dengan seorang pelajar di Terengganu melalui media sosialnya di Twitter. Apa yang cuba dikongsikan oleh beliau adalah pelajar tersebut yang tidak mengetahui basic bahasa Inggeris.

I asked a little girl yesterday at my library talk in Terengganu. “How old are you?” *senyap.“How old are you?” *senyap again. So I changed it to “Adik umur berapa tahun?” Terus jawab “10tahun” Think about it. @fromKMR @niknazmi @maszlee

— Maya Karin (@maya_karin) October 4, 2019

Menerusi perkongsian itu, beliau bertanya tentang umur pelajar tersebut dalam bahasa Inggeris tetapi tidak mendapat jawapan dan hanya mendapat jawapan ketika ditanya dalam bahasa Melayu. Berikutan itu, beliau berasa terkilan dan menyuarakan hal itu dengan menyeru Menteri Pelajaran agar memandang perkara ini dengan serius.

Hal itu mendapat perhatian netizen dan rata-rata netizen berbalah antara satu sama lain. Ada yang mengecam tindakan Maya Karin dengan mengatakan ada pelajar yang malu untuk berbahasa Inggeris dan tidak pelik kerana persekitaran yang berbeza.

Kena ajar untuk tidak malu. Memang awal2 mungkin berterabur speaking another language tapi lama2 boleh bertutur dengan baik. Macam melayu saya. Ok tak saya tweet ni? https://t.co/T3xGAhMZkE

I never said anything about intelligence. https://t.co/9rwgwhhI4I

Kita kena bangga and utamakan Bahasa Msia why nk kecoh sgt psl bahasa inggeris!!! Ambil contoh org Jepun dorang bangga dgn bahasa ibunda mereka, org Korea pun sama, org Thai, Turki, German dan byk lg semua bangga dgn bahasa ibunda mereka kita ni sibuk agung2kan B.I cuba fikirkan

— Rafidah Jalil (@JalilRafidah) October 5, 2019

Selain itu, ada juga yang menyokong Maya Karin kerana soalan yang ditanya hanyalah asas dan amatlah penting untuk ketahui bahasa lain walaupun hanya asas.

The more languages you speak, the better it gets in terms jobs, salaries knowledge and status. That’s the message we need to encourage. https://t.co/IYfmOEUSe2

— Karim Raslan (@fromKMR) October 4, 2019

it is basic english. even my little brother who’s 10 can answer better than that (newsflash my parents dont practice english in the house) so the fault is in the parents and as well as our education system

I get the point. English proficiency is important especially in the future when our kids want to compete globally. It's not an either-or-question. Not BM vs BI question. It's whether we are prepping our children for the changing world outside.

Berikutan itu, Maya Karin menjelaskan bahawa pelajar-pelajar kena diajar untuk tidak malu bercakap menggunakan bahasa lain kerana lama-lama boleh bertutur dengan baik. Malah, beliau juga menjadikan dirinya sebagai contoh kerana kini beliau boleh bertutur dalam bahasa Melayu dengan baik.

Mungkin ramai sebenarnya yang salah membuat tanggapan tentang mesej sebenar yang mahu disampaikan oleh Maya Karin. Mengetahui bahasa lain seperti Inggeris, Mandarin, Tamil dan sebagainya adalah satu bonus dan sepatutnya kita belajar bahasa-bahasa lain sebagai pemudah bicara. Apakah pandangan anda mengenai isu ini?

Anda mungkin berminat untuk baca artikel berkaitan sistem pendidikan, klik pautan di bawah untuk ketahui lebih lanjut.

Apa Yang Lompong Dalam Sistem Pendidikan Sekolah Kita? Ini Pandangan Dari Seorang Ustaz

Jawapan Seorang Lelaki Apabila Ada Yang Menghentam ‘Tahap Pendidikan Guru’


Berpeluang Membawa Cokmar Universiti Adelaide, Lelaki Ini Ada Misi Besar

Semua orang berpeluang bergraduat sejurus melangkahkan kaki ke universiti. Namun begitu sangat jarang pelajar mengimpikan membawa cokmar universiti semasa sidang majlis konvokesyen. Begitu juga dengan pemuda bertuah ini yang pernah mengongsikan tip-tip menulis tesis PhD dalam tempoh 3 bulan di Vocket.

Baru-baru ini Majlis Graduasi Universiti Adelaide di Australia tampil berbeza apabila beliau berpeluang menjadi pembawa cokmar (mace bearer) simbol kebesaran universiti di dalam majlis yang dihadiri para graduan pelbagai ijazah daripada Fakulti Sains Kesihatan, Sekolah Perubatan, Fakulti Seni, Sekolah Bisnes Adelaide dan lain-lain lagi.

“Cokmar merupakan alat yang menjadi sebahagian daripada simbol kekuasaan dan kemuliaan sesebuah pemerintahan atau pentadbiran sebuah institusi yang dinaungi, lumrahnya berada dalam majlis berbentuk istiadat kebesaran.

Ia juga menjadi lambang penerimaan rakyat terhadap institusi kuasa itu dan sejajar dengan taraf dan nilainya, cokmar dicipta dengan cukup indah dengan gambaran falsafah, sejarah dan tradisi.” – petikan Utusan Malaysia

Kami telah menemubual beliau untuk mencungkil lebih dalam berikutan peluang berprestij telah diberikan kepada anak Malaysia kelahiran Kota Bharu, Kelantan ini oleh Universiti Adelaide yang terkenal sebagai antara universiti terbaik di dunia.

Rakyat Malaysia Pembawa Cokmar Universiti Luar Negara

Dr. Syahrul Fitri, 28 memberitahu, ia satu kejutan buatnya apabila dihubungi oleh pihak universiti tentang pemilihannya sebagai pembawa cokmar. Beliau telah memenuhi 5 kriteria penting sebagai pembawa cokmar universiti iaitu:

1. Cemerlang akademik sebagai pelajar sepenuh masa.

2. Aktif dan produktif dalam menyalurkan sumbangan idea dan tenaga untuk pembangunan institusi dan komuniti tempatan dan antarabangsa.

3. Pernah menerima anugerah di peringkat kebangsaan dan antarabangsa di atas kecemerlangan yang dicapai.

4. Di bawah penilaian situasi khas di mana beliau merupakan seorang suami dan bapa kepada dua orang anak semasa menjadi calon PhD dan mempunyai CV yang luar biasa berbanding pelajar lain.

5. Pencalonan disokong oleh majoriti staf akademik dari fakulti calon pembawa cokmar.

Ia satu penghormatan berprestij buatnya apabila digalaskan dengan tanggungjawab membawa cokmar dan yang lebih penting baginya adalah menjadi kebanggaan agama, bangsa dan negara.

“Tidak pernah saya bayangkan akan mendapat prestij sebegini. Semoga semua yang membaca coretan saya ini mendapat inspirasi, motivasi dan positivity bahawa kita sebagai orang Islam, Melayu dan Malaysia mampu mencapai kejayaan cemerlang apabila kita berusaha gigih ke arahnya. In-syaa-Allah Allah swt akan mempermudahkan dan percayalah kepada janji Allah swt bahawa setelah kesukaran akan dianugerahkan dengan kesenangan (surah al-Insyirah). Aameen.” kata Dr Syahrul Fitri.

Pengalaman Berprestij Disulami Dengan Mesej Besar Yang Dibawa Olehnya

Dalam istiadat konvokesyen tersebut, beliau turut berpeluang memberi ucapan pendek buat para hadirin yang turut disertai Canselor, Naib Canselor dan para academic procession yang disertai oleh professor-professor terbaik dalam pelbagai bidang. Pengalaman ini begitu mengujakan dan dia berasa bersyukur diberikan peluang merasai nikmat ini.

Maka, beliau tidak mahu mensia-siakan peluang dan pengalaman ini seolah-olah dibuai angin lalu sahaja. Beliau berazam mahu meninggalkan kesan yang signifikan kepada diri, komuniti akademik dan para hadirin.

Bersama-sama isteri, beliau merancang sesuatu yang jauh bernilai dan memberi impak sebelum majlis konvokesyen berlangsung pada Khamis, 17 September 2015 di dewan Universiti Adelaide. Beliau merancang mengetengahkan warna hitam, merah, hijau dan putih yang membawa mesej kesedaran isu Palestine.

“Sambil tersenyum mereka beramah mesra dengan saya dan akhirnya menambah bicara, “Your choice of colours is so unique. Are they the colours of the flag of your country?” sambil menunjuk ke arah tali leher saya. Nampaknya niat saya untuk ‘sembang beragenda’ membuahkan hasil kerana semua yang berkenalan dengan saya, si mace bearer, akan berkenan dengan tali leher saya.” terang Dr. Syahrul Fitri.

Menurutnya sepanjang beliau 8 tahun di Australia, isu Palestine tidak dilihat sebagai isu penting sebagaimana di Ireland, United Kingdom dan Malaysia. Sesetengah menganggap isu Palestine hanyalah isu kemanusiaan semata-mata. Tambah lebih menyedihkan apabila ada orang Islam di Malaysia tidak sedar ia adalah isu sejagat, isu orang Islam dan perlu diberi bantuan dan sokongan oleh orang Islam.

Jadi, beliau mahu orang Australia secara khususnya dan orang Malaysia secara amnya melihat dirinya sebagai seorang Muslim yang berjaya dan orang Islam yang hidup untuk agama. Beliau juga mahu orang faham bahawa berjuang untuk Islam bukan semata-mata dengan cara berperang tetapi belajar bersungguh-sungguh sehingga mencapai kecemerlangan di dalam bidang yang diterajui itu juga adalah sebuah perjuangan yang mulia.

Apabila orang ramai bertemunya di majlis itu dan bertanyakan tentang kombinasi warna tali lehernya yang menarik, beliau menjelaskan hijau, merah, putih dan hitam (baju kemeja beliau) adalah warna-warna pada bendera Palestin.

““Oh, really. What’s with it?” Maka bermulalah sembang-sembang santai sementara menunggu majlis sebenar bermula. Kenapa Palestin, apa yang ada di sana, apakah kaitannya dengan saya,….

“So it means you don’t do PhD just for yourself and your family…” ini merupakan jawapan biasa yang mereka simpulkan daripada perbualan kami.

“My family is definitely very important in my life. But, I don’t limit the aim to just them. The aim is for everyone. You can tell from my look I represent Malaysia thus it’s a PhD for my people. In the success of this, it’s a PhD for all Muslims. It’s a PhD in the heart of Palestine…” saya menjawab lancar. Jujurnya saya sudah praktis untuk mengungkapkan ayat ini beberapa kali sebelum tidur setiap malam.” terang Dr. Syahrul Fitri.

Jadi Muslim Hebat Adalah Satu Perjuangan Mulia

Walaupun idea tali leher ini adalah kecil bagi sesetengah orang, ia tetap mampu membawa agenda yang besar baginya. Beliau menjelaskan lagi mesej yang mahu beliau sampaikan kepada para pembaca Vocket:

“…kalau nak sampaikan mesej, tak semestinya kena jadi penceramah atau ustaz. Tak semestinya kena menulis macam penulis hebat. Tetapi cukup dengan gaya hidup kita, pakaian kita, cara kita bercakap dan lain-lain.” jelasnya lagi.

Sebelum mengakhiri temubual bersama Vocket, Dr. Syahrul Fitri mahu menyerlahkan dua perkara penting ini:

Hidup adalah perjuangan. Kalau buat sesuatu, buatlah dengan bersungguh-sungguh. Dan hidup juga memerlukan perancangan. Kalau tidak merancang, tiada apa yang akan menjadi realiti walaupun impikan sesuatu itu setiap hari.

“Kita sebagai orang Islam kena usaha kuat dan berjaya, seterusnya jadi pemimpin-pemimpin. Jangan harapkan orang lain. Kita yang kena jadi leaders. Kalau nak jadi leader tak boleh malas, gagal dan lain-lain. Kena rajin. Kuat usaha dan berjaya. Barulah orang lihat kita sebagai ketua dan lain-lain.” nasihat Dr. Syahrul Fitri.

Beliau selalu memotivasikan diri untuk melakukan sesuatu yang tidak mengikut arus orang ramai. Baginya, sebaik-baik bertindak adalah bertindak waras atas kemampuan yang ada.

“Dear world, I wish to say this and please listen to me. I have worked very hard. Really hard. With blood and tears. It’s a PhD For Ummah.”

LIKE dan FOLLOW Vocket di Facebook serta Instagram


‘Tweet’ Silam Kembali Tular, MCMC Padam Akaun Rasmi Di Twitter

Susulan pengumuman perintah kawalan pergerakan (PKP) dan pengisytiharan darurat, Suruhanjaya Komunikasi dan Multimedia (MCMC) telah memberi peringatan agar semua pihak menjaga ‘kesopanan dan kesusilaan’ ketika menyuarakan pandangan.

Oleh itu, MCMC telah memberikan peringatan dalam satu kenyataan iaitu sebarang perkongsian kandungan yang bersifat palsu, jelik dan mengancam adalah satu kesalahan di bawah Seksyen 233 Akta Komunikasi dan Multimedia (AKM) 1998. Sabit kesalahan boleh didenda maksimum RM50,000 atau penjara setahun atau kedua-duanya.

Selepas perkongsian peringatan tersebut, Twitter dibanjiri dengan tangkap layar ciapan-ciapan lama akaun MCMC yang bersifat jelik. Rata-rata netizen berkongsi tangkap layar tersebut dan turut menyuarakan pandangan mereka mengenai isu itu.

SKMMeme: a thread for future ref pic.twitter.com/SOJ6Kjt1r2

— Injang (@InjangNation) January 12, 2021

Acc tu aku jual time aku form 3/4. When it was 50k followers. Aku tak delete tweet lama, sbb tk terlintas dlm fikiran.

Tyha. Dia dh jadi ex aku. Jgn tanya kenapa! Hzjsjsjsjs

Aku jual acc tu dkt @/SaidOsem. So aku tak tahu after that acc tu dh jadi official MCMC punya twtr.

Interesting, immediately clarifies the situation. Distancing from MCMC.

Still though, buying and selling accounts violates @Twitter Terms of Service. https://t.co/QjsqtJXUlt

— Ibrahim Sani (@ibrahimsaninet) January 12, 2021

Tak pasti jangan kongsi. SKMM pun boleh kena godam? Ini memang kelakar. Akaun SKMM tu bukan create sendiri ye. Beli daripada orang. Pastu jadikan akaun rasmi @SKMM_MCMC & lupa nak delete status² lama. Takkan la penggodam update status hari nie, pastu 7 tahun lepas dah keluar 😏

— ♡ النورولاسوان مصطف ♡ (@encikISWAN) January 12, 2021

Malah, ada juga yang mendakwa bahawa akaun MCMC tersebut sebelum ini dibeli MCMC daripada seorang remaja dengan harga RM1,300. Remaja tersebut turut mengesahkan perkara tersebut. Para netizen turut berpendapat bahawa MCMC telah melanggar syarat Twitter kerana membeli akaun pengguna lain.

Menerusi satu kenyataan, pihak MCMC mendakwa akaun Twitter rasmi milik mereka telah diceroboh oleh pihak yang tidak bertanggungjawab. Malah, pihak MCMC menegaskan ciapan-ciapan mencurigakan, pelik dan bersifat fitnah telah dimuat naik melalui akaun tersebut bukanlah dikeluarkan oleh MCMC.

Ketika ini, akaun rasmi Twitter telah digantung sementara waktu. Malah, tidak ada sebutan mengenai pemilik akaun asal dan penjelasan bagaimana ciapan itu berlaku sejak 2013.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Curi Duit Bernilai RM53 Juta Dan Padam Rakaman CCTV, Wanita Warga Malaysia Diburu Polis Korea Selatan

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter

Risau PKP Yang Bakal Berlangsung, Barangan Di Pasar Raya Sekali Lagi Habis Diborong


Tweet Yusaku Maezawa Mencatat ‘Retweet’ Terbanyak Selepas Menawarkan Wang Tunai 1 Juta Yen

Nama Yusaku Maezawa mula mendapat perhatian dunia selepas pengumuman Elon Musk sebagai pelancong pertama SpaceX pada 2023 nanti. Pengasas jualan baju atas talian, Zozotown tersebut juga telah memecah rekod sebagai Tweet yang menerima retweet terbanyak.

Tweet yang dimuatnaik 3 hari lepas telah menerima sebanyak lebih 5 juta retweet mengalahkan rekod sebelumnya milik Carter Wilkerson yang berjaya memenangi nugget Wendy’s percuma.

ZOZOTOWN新春セールが史上最速で取扱高100億円を先ほど突破！！日頃の感謝を込め、僕個人から100名様に100万円【総額1億円のお年玉】を現金でプレゼントします。応募方法は、僕をフォローいただいた上、このツイートをRTするだけ。受付は1/7まで。当選者には僕から直接DMします！ #月に行くならお年玉 pic.twitter.com/cKQfPPbOI3

— Yusaku Maezawa (MZ) 前澤友作 (@yousuck2020) January 5, 2019

Yusaku menulis dalam tweet tersebut akan memilih 100 orang secara rawak untuk memenangi ¥1 juta (~RM37 ribu). Tweet tersebut juga disertakan dengan gift card tahun baharu dan poster E.T yang diubahsuai dengan ilustrasi SpaceX Elon Musk.

Setakat artikel ini ditulis, tweet ini sudahpun mengutip lebih 5.6 juta retweet dan dijangka akan terus bertambah. Melihat kepada latar belakang Yusaku Maezawa kemungkinan beliau mampu memberi kepada 100 orang bertuah. Sudahkah anda retweet tweet tersebut?

#RealDeal. Nak dapatkan handphone power 8GB RAM + 128GB Storage? Jom tonton video ini.


Twitter Akan Menyekat Akaun Yang Menyamar Sebagai Elon Musk

Sekiranya anda bercadang untuk mengubah nama anda kepada Elon Musk sama ada kerana anda mengidolakan beliau atau sebagai akaun parodi, kami cadangkan untuk anda hentikan.

Hal ini kerana berikutan platform media sosial Twitter kini mempunyai sejumlah besar akaun ‘Elon Musk’ palsu yang sekaligus membuat pengumuman menjurus kepada berita tidak benar.

Perkara ini turut berlaku baru-baru ini dimana akaun tidak rasmi Elon Musk telah menjawab pertanyaan netizen mengenai misi menyelamat di Gua Tham Luang. Malah terdapat individu yang menggunakan nama beliau untuk mempromosikan kripto wang.

Melihat kepada permasalahan yang baru, Twitter kini lebih tegas dengan terus mengunci akaun yang cuba menggunakan nama Elon Musk. Selain Elon Musk, nama Bill Gates turut menjadi nama larangan di Twitter pada ketika ini.